Gbohiiashitee Lɛ: Hiɛnɔkamɔ Diɛŋtsɛ ni Yɔɔ Kɛhã Osuɔlɔi ni Egboi Lɛ | Biblia lɛ Tsɔɔ\nTe wɔfeɔ tɛŋŋ wɔleɔ akɛ gbohiiashitee baaba diɛŋtsɛ lɛ?\nTe Yehowa nuɔ gbohii ashi ni ebaatée lɛ he ehaa tɛŋŋ?\nNamɛi ashi abaatée?\n1-3. Mɛɛ henyɛlɔ nyiɛ wɔ fɛɛ wɔsɛɛ, ni mɛni hewɔ nibii ni Biblia lɛ tsɔɔ lɛ ahe ni wɔɔsusu lɛ baashɛje wɔmii yɛ gbɛ ko nɔ lɛ?\nŊƆƆ lɛ akɛ oojo henyɛlɔ ko ni yi wa naa foi. Ehe wa ni ehe yɛ oya fe bo. Ole akɛ eji mɔ ko ni enaaa mɔbɔ, ejaakɛ óna ni egbe onanemɛi lɛ ateŋ mɛi komɛi. Yɛ mɔdɛŋ fɛɛ ni obɔɔ koni okɛjo enaa foi lɛ fɛɛ sɛɛ lɛ, eeya nɔ eebɛŋkɛ bo. Etamɔ nɔ ni ohiɛnɔkamɔ etã. Kɛkɛ ni trukaa lɛ, yelikɛbualɔ ko badamɔ omasɛi. Eyɛ hewalɛ kwraa fe ohenyɛlɔ lɛ, ni ewo bo shi akɛ ebaaye ebua bo. Kwɛ bɔ ni enɛ baaha otsui anyɔ omli aha!\n2 Yɛ shishinumɔ ko naa lɛ, henyɛlɔ ko ni tamɔ nakai nyiɛ osɛɛ. Enyiɛ wɔ fɛɛ wɔsɛɛ. Taakɛ wɔkase yɛ yitso ni tsɔ hiɛ lɛ mli lɛ, Biblia lɛ tsɛɔ gbele akɛ henyɛlɔ. Wɔteŋ mɔ ko mɔ ko nyɛŋ ajo enaa foi loo etsĩ enaa. Wɔteŋ mɛi pii ena ní henyɛlɔ nɛɛ ekpata wɔsuɔlɔi awala hiɛ. Shi Yehowa yɛ hewalɛ kwraa fe gbele. Lɛ ji Jielɔ ni yɔɔ suɔmɔ ni ejɛ jeeŋmɔ beebe etsɔɔ akɛ ebaanyɛ eye henyɛlɔ nɛɛ nɔ kunim lɛ. Ni ewo shi akɛ ebaakpata gbele ni ji henyɛlɔ nɛɛ hiɛ kwraa shikome nyɔŋlo. Biblia lɛ tsɔɔ akɛ: “Naagbee henyɛlɔ ni abaafo esɛɛ ji gbele.” (1 Korintobii 15:26) Eji sanekpakpa!\n3 Ha wɔsusu bɔ ni wɔnuɔ he wɔhaa kɛji henyɛlɔ ni ji gbele baŋɔ wɔsuɔlɔ ko kɛtee lɛ he kuku wɔkwɛ. Enɛ feemɔ baaye abua wɔ koni wɔnu sane ko ni baashɛje wɔmii lɛ shishi. Sane lɛ ji akɛ, Yehowa ewo shi akɛ ebaatsĩɛ mɛi ni egboi lɛ ahiɛ. (Yesaia 26:19) Abaaku sɛɛ akɛ amɛ aba wala mli ekoŋŋ. Enɛ ji gbohiiashitee he hiɛnɔkamɔ lɛ.\nKƐ́ SUƆLƆ KO GBO\n4. (a) Bɔ ni Yesu fee enii eha yɛ esuɔlɔ ko gbele he lɛ haa wɔleɔ bɔ ni Yehowa nuɔ gbele he ehaa yɛ mɛɛ gbɛ nɔ? (b) Mɛɛ nanemɛi kpakpai Yesu ná?\n4 Ani gbele eŋɔ osuɔlɔ ko kɛtee? Dɔlɛ, awerɛhoyeli, kɛ nijiaŋwujee henumɔi ni ekɛbaa lɛ anaa daamɔ baanyɛ afee nɔ ni wa waa. Kɛ́ wɔyaje shihilɛ ni tamɔ nɛkɛ mli lɛ, ebaabi ni wɔtao miishɛjemɔ kɛjɛ Nyɔŋmɔ Wiemɔ lɛ mli. (2 Korintobii 1:3, 4) Biblia lɛ yeɔ ebuaa wɔ ni wɔnuɔ bɔ ni Yehowa kɛ Yesu nuɔ gbele he amɛhaa lɛ shishi. Yesu ni feɔ enii tamɔ etsɛ pɛpɛɛpɛ lɛ nu dɔlɛ he beni esuɔlɔ ko gbo lɛ. (Yohane 14:9) Kɛji akɛ Yesu fã gbɛ kɛtee Yerusalem lɛ, efɔɔ Lazaro kɛ enyɛmimɛi yei Maria kɛ Marta ni yɔɔ Betania ni ji maŋ ko ni bɛŋkɛ jɛmɛ lɛ saramɔ. Amɛbatsɔmɔ nanemɛi ni sumɔɔ amɛhe waa. Biblia lɛ kɛɔ akɛ: “Yesu sumɔɔ Marta kɛ enyɛmi yoo lɛ kɛ Lazaro fɛɛ.” (Yohane 11:5) Shi kɛlɛ, taakɛ wɔkase yɛ yitso ni tsɔ hiɛ lɛ mli lɛ, Lazaro bagbo.\n5, 6. (a) Te Yesu fee enii eha tɛŋŋ beni ekɛ Lazaro wekumɛi kɛ nanemɛi ni yeɔ awerɛho lɛ yɔɔ lɛ? (b) Mɛni hewɔ awerɛho ni Yesu ye lɛ woɔ wɔ hewalɛ lɛ?\n5 Te Yesu nu he eha tɛŋŋ beni enaanyo lɛ gbo lɛ? Amaniɛbɔɔ lɛ kɛɔ wɔ akɛ, Yesu yafata Lazaro wekumɛi kɛ nanemɛi lɛ ahe kɛye gbele nɛɛ he awerɛho. Beni Yesu na wekumɛi kɛ nanemɛi ní miiye awerɛho lɛ, shihilɛ lɛ ná ehenumɔi anɔ hewalɛ waa. “Ehuŋ yɛ emumɔ mli ni ekpokpo.” No sɛɛ lɛ, amaniɛbɔɔ lɛ kɛɔ akɛ, “ni Yesu fó.” (Yohane 11:33, 35) Ani awerɛho ni Yesu ye lɛ tsɔɔ akɛ ebɛ hiɛnɔkamɔ? Dabi kwraa. Yɛ anɔkwale mli lɛ, Yesu le akɛ naakpɛɛ nɔ ko miihe aba. (Yohane 11:3, 4) Yɛ fɛɛ sɛɛ lɛ, enu dɔlɛ kɛ awerɛhoyeli ni gbele kɛbaa lɛ he.\n6 Awerɛho ni Yesu ye lɛ woɔ wɔ hewalɛ yɛ gbɛ ko nɔ. Etsɔɔ wɔ akɛ Yesu kɛ e-Tsɛ Yehowa nyɛ̃ɔ gbele. Shi Yehowa Nyɔŋmɔ nyɛɔ ewuɔ eshiɔ nakai henyɛlɔ lɛ ni eyeɔ enɔ kunim! Ha wɔsusu nɔ ni Nyɔŋmɔ ye ebua Yesu ni efee lɛ he wɔkwɛ.\n7, 8. Mɛni hewɔ ekolɛ mɛi ni na shihilɛ mli ni Lazaro yɔɔ lɛ susu akɛ hiɛnɔkamɔ ko bɛ kɛha lɛ lɛ, shi mɛni Yesu fee?\n7 Yesu bi koni ajie tɛ ni akɛtsĩ tɛkplo ni afũ Lazaro yɛ mli lɛ naa lɛ. Akɛni gbii ejwɛ nɛ ni Lazaro gbo, ni ekolɛ ebɔi fitemɔ hewɔ lɛ, Marta te shi wo nibimɔ nɛɛ. (Yohane 11:39) Yɛ adesai asusumɔ naa lɛ, ani nɔ ko yɛ ni abaanyɛ afee?\nLazaro shitee lɛ hã aná miishɛɛ kpele.—Yohane 11:38-44\n8 Ajie tɛ lɛ kɛje bu lɛ naa, ni Yesu kɛ gbee ni wa bo akɛ: “Lazaro ee, jee kpo!” Mɛni ba? “Gbonyo lɛ je kpo.” (Yohane 11:43, 44) Ani obaanyɛ ofee miishɛɛ ni gbɔmɛi lɛ ná lɛ he mfoniri yɛ ojwɛŋmɔ mli? Kɛji akɛ Lazaro ji amɛnyɛmi nuu, wekunyo, naanyo, aloo akutsoŋnyo jio lɛ, nɔ ni amɛle ji egbo. Shi agbɛnɛ, naa nuu nɛɛ ni amɛsumɔɔ esane waa lɛ yɛ amɛteŋ—eba wala mli ekoŋŋ. Ekolɛ efee amɛ akɛ amɛmiila. Ŋwanejee ko kwraa bɛ he akɛ mɛi pii kɛ miishɛɛ yafua Lazaro atuu. Mɛɛ gbele nɔ kunimyeli po nɛ!\nElia tée yoo okulafo ko binuu shi.—1 Maŋtsɛmɛi 17:17-24\n9, 10. (a) Mɛɛ gbɛ nɔ Yesu tsɔ eha ale Mɔ ni kɛ hewalɛ ni ekɛtée Lazaro shi lɛ ha lɛ? (b) Mɛni ji sɛɛnamɔi komɛi ni anáa kɛjɛɔ Biblia mli saji ni kɔɔ gbohiiashitee he lɛ akanemɔ mli?\n9 Yesu ekɛɛɛ akɛ lɛ diɛŋtsɛ ehewalɛ ekɛfee naakpɛɛ nii nɛɛ. Efee lɛ faŋŋ yɛ sɔlemɔ ni esɔle dani ebo etsɛ́ Lazaro lɛ mli akɛ, Yehowa ji Mɔ ni tée gbonyo lɛ shi. (Yohane 11:41, 42) Jeee be nɛɛ pɛ ji be ni Yehowa kɛ ehewalɛ ni eyɔɔ lɛ tsu nii kɛtée mɔ ko shi. Lazaro shitee lɛ ji naakpɛɛ nibii nɛɛhu ni kɔɔ gbohiiashitee he ní aŋmala he saji yɛ Nyɔŋmɔ Wiemɔ lɛ mli lɛ ateŋ ekome kɛkɛ. * Saji nɛɛ akanemɔ kɛ kasemɔ yɛ miishɛɛ. Saji nɛɛ haa wɔleɔ akɛ Nyɔŋmɔ jeee mɛi ahiɛaŋkwɛlɔ, ejaakɛ gbekɛbii kɛ onukpai, hii kɛ yei, Israelbii kɛ mɛi ni jeee Israelbii fɛɛ fata mɛi ni atée amɛ shi lɛ ahe. Ni kwɛ miishɛɛ ni saji nɛɛ tsɔɔ akɛ mɛi ná! Ákɛ nɔkwɛmɔnɔ lɛ, beni Yesu tée oblayoo fioo ko shi lɛ, oblayoo nɛɛ fɔlɔi “amli fili amɛ babaoo.” (Marko 5:42, NW) Hɛɛ, Yehowa eha amɛ nɔ ko ni baaha amɛmii ashɛ amɛhe, ni amɛhiɛ kpaŋ nɔ kɔkɔɔkɔ.\nBɔfo Petro tée Kristofonyo yoo Dorka shi.—Bɔfoi lɛ Asaji 9:36-42\n10 Eji anɔkwale akɛ yɛ naagbee lɛ mɛi ni Yesu tée amɛ shi lɛ gboi ekoŋŋ. Ani enɛ tsɔɔ akɛ sɛɛnamɔ ko bɛ amɛshitee lɛ he? Dabi kwraa. Biblia mli saji nɛɛ maa anɔkwa saji komɛi ni he hiaa anɔ mi, ni ehaa wɔnáa hiɛnɔkamɔ.\nNII NÍ WƆƆKASE KƐJƐ GBOHIIASHITEE HE SAJI LƐ AMLI\n11. Mɛɛ gbɛ nɔ sane ni kɔɔ Lazaro shitee lɛ he lɛ yeɔ ebuaa kɛmaa anɔkwa sane ni yɔɔ Jajelɔ 9:5 lɛ nɔ mi?\n11 Biblia lɛ tsɔɔ akɛ gbohii lɛ ‘leee nɔ ko nɔ ko.’ Amɛbɛ wala mli ni amɛbɛ shihilɛ mli yɛ he ko hu. Sane ni kɔɔ Lazaro he lɛ maa enɛ nɔ mi. Beni Lazaro ba wala mli ekoŋŋ lɛ, ani egba mɛi nibii ni eyana yɛ ŋwɛi ni ekɛha amɛná miishɛɛ? Aloo egba amɛ hɛl he saji ni yɔɔ gbeyei ni ekɛha ŋmiŋmi mɔ amɛ? Dabi. Nɔ ko bɛ Biblia lɛ mli ni tsɔɔ akɛ saji ni tamɔ nakai jɛ Lazaro naa. ‘Eleee nɔ ko nɔ ko’ yɛ gbii ejwɛ ni eyaye yɛ gbohiiaje lɛ mli. (Jajelɔ 9:5) No mli lɛ Lazaro miijɔɔ ehe yɛ gbohiiaje.—Yohane 11:11.\n12. Mɛni hewɔ wɔbaanyɛ wɔná nɔmimaa akɛ atée Lazaro shi lɛɛlɛŋ lɛ?\n12 Sane ni kɔɔ Lazaro he lɛ hu haa wɔleɔ akɛ gbohiiashitee lɛ jeee adesã, shi moŋ eji nɔ ko ni baaba diɛŋtsɛ. Yesu tée Lazaro shi yɛ mɛi babaoo ahiɛ. Jamɔŋ hiɛnyiɛlɔi ni he tsɛ̃ɔ Yesu lɛ po ejeee naakpɛɛ nii nɛɛ he ŋwane. Yɛ no najiaŋ lɛ, amɛkɛɛ akɛ: “Te wɔfeɔ tɛŋŋ? shi nuu [Yesu] nɛɛ miifee okadii srɔtoi pii.” (Yohane 11:47) Mɛi pii tee amɛyakwɛ nuu ni atée lɛ shi lɛ. Enɛ ha amɛteŋ mɛi babaoo ná hemɔkɛyeli yɛ Yesu mli. Amɛna akɛ Lazaro ji odaseyeli diɛŋtsɛ ni tsɔɔ akɛ Nyɔŋmɔ ji mɔ ni tsu Yesu. Odaseyeli nɛɛ tsɔɔ mɔ yiŋ waa aahu akɛ Yudafoi ajamɔŋ hiɛnyiɛlɔi ni tsui esa lɛ ateŋ mɛi komɛi kpaŋ akɛ amɛbaagbe Yesu kɛ Lazaro fɛɛ.—Yohane 11:53; 12:9-11.\n13. Mɛɛ yiŋtoo hewɔ wɔheɔ wɔyeɔ akɛ Yehowa baanyɛ atée mɛi ni egboi lɛ ashi lɛɛlɛŋ lɛ?\n13 Ani nilee yɛ mli akɛ aaakpɛlɛ gbohiiashitee lɛ nɔ akɛ eji anɔkwa sane? Hɛɛ, ejaakɛ Yesu tsɔɔ akɛ gbi ko baaba ni abaatée “mɛi fɛɛ ni yɔɔ gbohiiabui amli” lɛ ashi. (Yohane 5:28) Yehowa ji Mɔ ni bɔ nibii fɛɛ ni wala yɔɔ amɛmli lɛ. Ani esa akɛ ewa kɛha wɔ akɛ wɔɔhe wɔye akɛ ebaanyɛ eku sɛɛ ekɛ mɔ ko aba wala mli ekoŋŋ? Yɛ anɔkwale mli lɛ, babaoo baadamɔ bɔ ni Yehowa nyɛɔ ekaiɔ nii ehaa lɛ nɔ. Ani ebaanyɛ ekai wɔsuɔlɔi ni egboi lɛ? Ŋulamii akpekpei toi akpei abɔ ni anyɛɛɛ akane eyi ŋwɛiniiaŋ yɛ jeŋ fɛɛ, shi kɛlɛ Nyɔŋmɔ tsɛ́ɔ eko fɛɛ eko kɛ egbɛi! (Yesaia 40:26) No hewɔ lɛ, Yehowa Nyɔŋmɔ baanyɛ ekai wɔsuɔlɔi ni egboi lɛ ahe saji fɛɛ fitsofitso, ni efee klalo akɛ ekɛ amɛ baaba wala mli ekoŋŋ.\n14, 15. Taakɛ Hiob wiemɔ lɛ tsɔɔ lɛ, te Yehowa nuɔ gbohii ni ekɛ amɛ baaba wala mli ekoŋŋ lɛ he ehaa tɛŋŋ?\n14 Shi kɛlɛ, te Yehowa nuɔ gbohii ni ebaatée amɛ shi lɛ he ehaa tɛŋŋ? Biblia lɛ tsɔɔ akɛ eyɛ he miishɛɛ akɛ ebaatée gbohii lɛ ashi. Nuu anɔkwafo Hiob bi akɛ: “Kɛji gbɔmɔ gbo lɛ, ani ehiɛ aaakã ekoŋŋ?” Nɔ ni Hiob wie nɛɛ kɔɔ egbonyobu mli ní ebaamɛ yɛ kɛyashi be mli ni Nyɔŋmɔ baakai lɛ lɛ he. Ekɛɛ Yehowa akɛ: “Kulɛ oootsɛ́, ni mahereo nɔ; ni oootao onine naa nitsumɔ lɛ sɛɛ gbɛ.”—Hiob 14:13-15.\n15 Bo lɛ susumɔ he okwɛ! Yehowa miitao loo eesumɔ diɛŋtsɛ akɛ ekɛ gbohii lɛ aba wala mli ekoŋŋ. Ani ejeee miishɛɛ sane akɛ wɔɔle akɛ Yehowa nuɔ he yɛ nɛkɛ gbɛ nɔ? Shi te gbohiiashitee ni baaba wɔsɛɛ lɛ baaji aha tɛŋŋ? Namɛi ashi abaatée, ni kɛmiiya nɛgbɛ?\n‘MƐI FƐƐ NI YƆƆ KAIMƆ GBOHIIABUI AMLI’\n16. Mɛɛ shihilɛi amli abaatée gbohii lɛ ashi kɛba?\n16 Gbohiiashitee he saji ni yɔɔ Biblia lɛ mli lɛ tsɔɔ wɔ nibii babaoo yɛ gbohiiashitee ni baaba lɛ he. Mɛi ni atée amɛ shi kɛba wala mli yɛ shikpɔŋ nɛɛ nɔ lɛ ku sɛɛ amɛkɛ amɛsuɔlɔi yahi shi ekoŋŋ. Nakai nɔŋŋ ebaaba lɛ yɛ gbohiiashitee ni baa lɛ mli—shi ebaafee miishɛɛ kwraa fe tsutsu nɔ lɛ. Taakɛ wɔkase yɛ Yitso 3 lɛ mli lɛ, Nyɔŋmɔ yiŋtoo ji akɛ shikpɔŋ lɛ fɛɛ atsɔ paradeiso. No hewɔ lɛ, áteŋ gbohii lɛ ashi kɛbaŋ wala mli yɛ jeŋ ni tai, efɔŋfeemɔ, kɛ helai eyi mli obɔ mli. Amɛbaaná hegbɛ akɛ amɛaahi shi kɛya naanɔ yɛ shikpɔŋ nɛɛ nɔ yɛ toiŋjɔlɛ kɛ shihilɛ ni yɔɔ miishɛɛ mli.\n17. Mɛi enyiɛ shi abaatée?\n17 Namɛi ashi abaatée? Yesu kɛɛ akɛ, ‘mɛi fɛɛ ni yɔɔ kaimɔ gbohiiabui amli lɛ baanu egbee, ni amɛaaje kpo.’ (Yohane 5:28, 29) Nakai nɔŋŋ Kpojiemɔ 20:13 lɛ kɛɔ akɛ: “Ŋshɔ jie gbohii ni yɔɔ emli lɛ eha, ni gbele kɛ gbohiiaje jie gbohii ni yɔɔ amɛmli lɛ amɛha.” “Gbohiiaje” damɔ shi kɛha adesai akwamaŋ gbonyobu. (Kwɛmɔ Saji Krokomɛi ni Fata He lɛ ni yɔɔ baafa 212-213 lɛ mli.) Nɛkɛ gbohiiabui nɛɛ fɛɛ baakamɔ shi efoji. Mɛi akpekpei toi akpei abɔ ni jɔ́ɔ amɛhe yɛ jɛmɛ lɛ baaba wala mli ekoŋŋ. Bɔfo Paulo kɛɛ akɛ: “Gbohiiashitee baaba, ni jalɔi kɛ mɛi ni ejaaa fɛɛ baate shi.” (Bɔfoi lɛ Asaji 24:15) Mɛni enɛ tsɔɔ?\nYɛ Paradeiso lɛ mli lɛ, abaatée gbohii lɛ ashi, ni amɛbaaku sɛɛ amɛkɛ amɛsuɔlɔi ayahi shi ekoŋŋ\n18. Namɛi fata “jalɔi” ni abaatée amɛ shi lɛ ahe, ni gbohiiashitee he hiɛnɔkamɔ lɛ baanyɛ aná onɔ hewalɛ yɛ mɛɛ gbɛ nɔ?\n18 Mɛi ni fata “jalɔi” nɛɛ ahe ji mɛi babaoo ni wɔkaneɔ amɛhe saji yɛ Biblia lɛ mli ni hi shi dani Yesu ba shikpɔŋ lɛ nɔ lɛ. Ekolɛ mɛi tamɔ Noa, Abraham, Sara, Mose, Rut, Ester, kɛ mɛi krokomɛi babaoo ni fata he lɛ agbɛi baaba ojwɛŋmɔ mli. Awie hii kɛ yei anɔkwafoi nɛɛ ateŋ mɛi komɛi ahe yɛ Hebribii yitso 11 lɛ mli. Shi Yehowa tsuji ni gboi yɛ wɔgbii nɛɛ amli lɛ hu fata “jalɔi” nɛɛ ahe. Yɛ gbohiiashitee he hiɛnɔkamɔ ni wɔyɔɔ lɛ hewɔ lɛ, ekolɛ wɔsheŋ gbele gbeyei.—Hebribii 2:15.\n19. Namɛi ji “mɛi ni ejaaa” lɛ, ni mɛɛ hegbɛ Yehowa jɛɔ mlihilɛ mli ekɛhaa amɛ?\n19 Ni mɛi fɛɛ ni sɔmɔɔɔ Yehowa loo amɛbooo lɛ toi akɛni amɛleee ehe nɔ ko lɛ hu? Hiɛ kpaŋ nɛkɛ “mɛi ni ejaaa” ni ji mɛi akpekpei toi akpei abɔ nɛɛ anɔ. Amɛ hu abaatée amɛ shi, ni abaaha amɛ be koni amɛkɛkase anɔkwa Nyɔŋmɔ lɛ he nii ni amɛsɔmɔ lɛ. Abaatée gbohii lɛ ashi yɛ afii akpe lɛ mli, ni abaaha amɛ hegbɛ koni amɛfata adesai anɔkwafoi ni yɔɔ shikpɔŋ nɔ lɛ ahe kɛsɔmɔ Yehowa. Ebaafee be ni yɔɔ miishɛɛ diɛŋtsɛ. Enɛ ji be ni Biblia lɛ wieɔ he akɛ Kojomɔ Gbi lɛ. *\n20. Mɛni ji Gehena, ni namɛi yaa jɛmɛ?\n20 Ani enɛ tsɔɔ akɛ abaatée adesai fɛɛ ni amɛhi shi pɛŋ lɛ ashi? Dabi. Biblia lɛ kɛɔ akɛ gbohii lɛ ateŋ mɛi komɛi yɛ “gehena.” (Luka 12:5) Gehena ji gbɛi ni akɛtsɛɔ he ko ni atsiɔ jwɛi ashwieɔ yɛ blema Yerusalem maŋ lɛ sɛɛ. Ashãa gbohii kɛ jwɛi yɛ jɛmɛ. Yudafoi lɛ buɔ gbohii ni ashɛrɛɔ ashwieɔ jɛmɛ lɛ akɛ amɛsaaa fũu kɛ gbohiiashitee. No hewɔ lɛ, Gehena feɔ naanɔ hiɛkpatamɔ he okadi ni sa. Eyɛ mli akɛ Yesu baaná gbɛfaŋnɔ kɛkojo hiɛkalɔi kɛ gbohii lɛ moŋ, shi Yehowa ji Kojolɔ ni fe fɛɛ. (Bɔfoi lɛ Asaji 10:42) Éteŋ mɛi ni ebuɔ amɛ akɛ amɛji mɛi fɔji ni sumɔɔɔ akɛ amɛtsakeɔ amɛtsui lɛ ashi.\nSHITEE KƐMIIIYA ŊWƐI\n21, 22. (a) Mɛɛ gbohiiashitee kroko hu yɔɔ? (b) Namɔ ji mɔ klɛŋklɛŋ ni atée lɛ shi kɛtee mumɔŋ shihilɛ mli?\n21 Biblia lɛ wieɔ gbohiiashitee kroko hu ni haa ahiɔ wala mli yɛ ŋwɛi akɛ mumɔŋ bɔɔ nɔ lɛ he. Yesu Kristo shitee lɛ ji gbohiiashitee nɛɛ he nɔkwɛmɔnɔ pɛ ni aŋma he sane yɛ Biblia lɛ mli.\n22 Beni agbe Yesu akɛ adesa lɛ, Yehowa haaa E-Bi anɔkwafo lɛ aka gbonyobu lɛ mli. (Lala 16:10; Bɔfoi lɛ Asaji 13:34, 35) Nyɔŋmɔ tée Yesu shi, shi etéee lɛ shi akɛ adesa. Bɔfo Petro tsɔɔ mli akɛ, eyɛ mli akɛ ‘agbe Kristo yɛ heloo gbɛfaŋ moŋ, shi aha lɛ wala yɛ mumɔ gbɛfaŋ.’ (1 Petro 3:18) Eji naakpɛɛ nifeemɔ kpele diɛŋtsɛ. Yesu ku sɛɛ eba wala mli akɛ mumɔŋ gbɔmɔ ni he wa! (1 Korintobii 15:3-6) Yesu ji klɛŋklɛŋ mɔ ni ná shitee ni yɔɔ nyam tamɔ nɛkɛ. (Yohane 3:13) Shi, mɛi krokomɛi hu baaná shitee ni tamɔ nakai nɔŋŋ.\n23, 24. Namɛi feɔ Yesu “asafoku bibioo” lɛ, ni té amɛyifalɛ hu?\n23 Akɛni Yesu le akɛ etsɛŋ ni ebaaku esɛɛ kɛya ŋwɛi hewɔ lɛ, ekɛɛ esɛɛnyiɛlɔi anɔkwafoi lɛ akɛ ‘eyaasaa he ko’ eto amɛ yɛ jɛmɛ. (Yohane 14:2) Yesu tsɛ́ mɛi ni yaa ŋwɛi lɛ akɛ ‘esafoku bibioo.’ (Luka 12:32) Mɛi enyiɛ feɔ nɛkɛ anɔkwa Kristofoi akuu fioo nɛɛ? Taakɛ Kpojiemɔ 14:1 lɛ tsɔɔ lɛ, bɔfo Yohane kɛɛ akɛ: “Mikwɛ, ni naa, toobi lɛ [Yesu Kristo] damɔ Zion gɔŋ lɛ nɔ, ni mɛi akpei oha-kɛ-nyɔŋmai-ejwɛ-kɛ-ejwɛ ni aŋma egbɛi kɛ etsɛ gbɛi yɛ amɛhiɛŋtsei anɔ fata ehe.”\n24 Atéeɔ Kristofoi 144,000 nɛɛ ni Yesu bɔfoi anɔkwafoi lɛ hu fata he lɛ ashi kɛyaa ŋwɛi. Mɛɛ be atéeɔ amɛ shi? Bɔfo Paulo ŋma akɛ, enɛ baaba mli beni Kristo eba lɛ. (1 Korintobii 15:23) Taakɛ obaakase yɛ Yitso 9 lɛ mli lɛ, nakai be lɛ mli wɔyɔɔ amrɔ nɛɛ. No hewɔ lɛ, kɛ́ mɛi 144,000 lɛ amli bii fioo ni eshwɛ lɛ ateŋ mɔ ko gbo yɛ wɔbe nɛɛ mli lɛ, atéeɔ lɛ shi kɛyaa ŋwɛi amrɔ nɔŋŋ. (1 Korintobii 15:51-55) Shi kɛlɛ, adesai ateŋ mɛi babaoo yɛ hiɛnɔkamɔ akɛ abaatée amɛ shi wɔsɛɛ kɛba wala mli yɛ Paradeiso mli yɛ shikpɔŋ nɔ.\n25. Mɛni abaasusu he yɛ yitso ni nyiɛ sɛɛ lɛ mli?\n25 Hɛɛ, Yehowa baaye wɔhenyɛlɔ ni ji gbele lɛ nɔ kunim kwraa, ni agboŋ dɔŋŋ! (Yesaia 25:8) Shi kɛlɛ, ekolɛ obaabi akɛ, ‘Mɛni mɛi ni abaatée amɛ shi kɛya ŋwɛi lɛ yaafee yɛ jɛmɛ?’ Amɛbaatsɔmɔ ŋwɛi Maŋtsɛyeli nɔyeli ko ni nɔ bɛ lɛ mli bii. Wɔbaakase nakai nɔyeli lɛ he nibii babaoo yɛ yitso ni nyiɛ sɛɛ lɛ mli.\n^ kk. 9 Saji krokomɛi ni kɔɔ gbohiiashitee he lɛ jeɔ kpo yɛ 1 Maŋtsɛmɛi 17:17-24; 2 Maŋtsɛmɛi 4:32-37; 13:20, 21; Mateo 28:5-7; Luka 7:11-17; 8:40-56; Bɔfoi lɛ Asaji 9:36-42; Bɔfoi lɛ Asaji 20:7-12.\n^ kk. 19 Kɛ́ ootao Kojomɔ Gbi lɛ kɛ nɔ ni abaadamɔ nɔ kɛkojo lɛ ahe saji babaoo lɛ, no lɛ ofainɛ kwɛmɔ Saji Krokomɛi ni Fata He lɛ ni yɔɔ baafa 213-215 lɛ mli.\nGbohiiashitee he saji ni yɔɔ Biblia lɛ mli lɛ haa wɔnáa hiɛnɔkamɔ ni ma shi shiŋŋ.—Yohane 11:39-44.\nYehowa yɛ he miishɛɛ akɛ ekɛ gbohii lɛ baaku sɛɛ kɛba wala mli ekoŋŋ.—Hiob 14:13-15.\nAbaatée mɛi fɛɛ ni yɔɔ adesai akwamaŋ gbonyobui amli lɛ ashi.—Yohane 5:28, 29.\nKɛmaje Mɔ Ko Kɛmaje Mɔ Ko Hiɛnɔkamɔ Diɛŋtsɛ ni Yɔɔ Kɛhã Osuɔlɔi ni Egboi Lɛ


Nɔ ni Hãa Kristofoi Agbalashihilɛ Yeɔ Omanye | Nikasemɔ\n“Esa akɛ nyɛteŋ mɔ fɛɛ mɔ asumɔ eŋa tamɔ lɛ diɛŋtsɛ ehe; ni esa akɛ ŋa lɛ aná bulɛ ni mli kwɔ ehã ewu.”—EFE. 5:33.\nLALAI: 87, 3\nMɛɛ sɔ̃i Nyɔŋmɔ kɛwo wumɛi kɛ ŋamɛi adɛŋ?\nMɛni hewɔ suɔmɔ kɛ hedɔɔ he hiaa waa yɛ gbalashihilɛ mli lɛ?\nMɛɛ gbɛ nɔ Biblia lɛ baanyɛ aye abua gbalashihilɛ mli bii ni amɛtsu amɛnaagbai ahe nii?\n1. Eyɛ mli akɛ yookpeemɔ gbi lɛ ji miishɛɛ be moŋ, shi mɛni esa akɛ mɛi fɛɛ ni boteɔ gbalashihilɛ mli lɛ ahã ehi amɛjwɛŋmɔ mli? (Kwɛmɔ mfoniri ni yɔɔ nikasemɔ lɛ shishijee lɛ.)\nKƐ́ NUU ko kɛ yoo ko bɔi nyiɛmɔ kɛhã gbalashihilɛ lɛ, suɔmɔ ni amɛyɔɔ kɛhã amɛhe lɛ mli yaa nɔ ewaa. Anɔkwa, emli bawaa aahu akɛ, amɛ fɛɛ amɛnáa he miishɛɛ akɛ amɛbaakamɔ amɛhe kitãi ni amɛye amɛhe anɔkwa, ni nakai pɛpɛɛpɛ amɛfeɔ yɛ yookpeemɔ gbi lɛ nɔ. Kwɛ miishɛɛ kpele ni ayemforo lɛ kɛ ayemforowu lɛ fɛɛ náa nakai gbi lɛ! Kɛjɛ gbi nɛɛ nɔ kɛyaa lɛ, ehe baahia ni amɛyi enyɔ lɛ fɛɛ amɛfee tsakemɔi yɛ amɛshihilɛ mli bɔ ni afee ni amɛnyɛ amɛya nɔ amɛhi shi akɛ wu kɛ ŋa. Yehowa ji mɔ ni to gbalashihilɛ shishi, ni eesumɔ ni gbalashihilɛ mli bii aná miishɛɛ ni amɛye omanye. Enɛ hewɔ lɛ, ekɛ ŋaawoi kpakpai ni baaye abua mɛi fɛɛ ni halaa akɛ amɛbaabote gbalashihilɛ mli lɛ ewo e-Wiemɔ ni ji Biblia lɛ mli. (Abɛi 18:22) Kɛ̃lɛ, Biblia lɛ hãa wɔleɔ faŋŋ akɛ, adesai fɛɛ yeee emuu, no hewɔ lɛ mɛi ni boteɔ gbalashihilɛ mli lɛ baana “amanehulu yɛ amɛheloo mli,” ni tsɔɔ akɛ, amɛbaaná naagbai. (1 Kor. 7:28) Mɛni gbalashihilɛ mli bii baanyɛ afee koni amɛkaná naagbai pii yɛ amɛgbalashihilɛ lɛ mli? Mɛni baahã Kristofonyo ko gbalashihilɛ aye omanye?\n2. Mɛɛ suɔmɔi srɔtoi esa akɛ gbalashihilɛ mli bii jieɔ lɛ kpo amɛtsɔɔ amɛhe?\n2 Biblia lɛ tsɔɔ wɔ akɛ, suɔmɔ ji su ko ni he hiaa waa. Shi suɔmɔ lɛ, ayɛ lɛ srɔtoisrɔtoi. Ayɛ hedɔɔ (nɔ ni Helabii lɛ tsɛɔ lɛ phi·liʹa lɛ), nuu kɛ yoo teŋ suɔmɔ (nɔ ni amɛtsɛɔ lɛ eʹros lɛ), dani ayɛ suɔmɔ ni ajieɔ lɛ kpo atsɔɔ wekumɛi (nɔ ni amɛtsɛɔ lɛ stor·geʹ lɛ), ni esa akɛ gbalashihilɛ mli bii ajie suɔmɔi srɔtoi nɛɛ fɛɛ kpo. Kɛ̃lɛ, suɔmɔ ni damɔ shishitoo mla nɔ (nɔ ni Helabii lɛ tsɛɔ lɛ a·gaʹpe lɛ), ji nɔ ni hãa gbalashihilɛ yeɔ omanye. Bɔfo Paulo wie yɛ suɔmɔ nɛɛ he akɛ: “Esa akɛ nyɛteŋ mɔ fɛɛ mɔ asumɔ eŋa tamɔ lɛ diɛŋtsɛ ehe; ni esa akɛ ŋa lɛ aná bulɛ ni mli kwɔ ehã ewu.”—Efe. 5:33.\nNƆ TUUNTU NI YEHOWA KPAA GBƐ YƐ WUMƐI KƐ ŊAMƐI ADƐŊ\n3. Te esa akɛ suɔmɔ ni gbalashihilɛ mli hefatalɔi yɔɔ kɛhã amɛhe lɛ mli awa ahã tɛŋŋ?\n3 Paulo ŋma akɛ: “Wumɛi, nyɛyaa nɔ nyɛsumɔa nyɛŋamɛi, tamɔ bɔ ni Kristo lɛ hu sumɔ asafo lɛ, ní eŋɔ ehe ehã yɛ ehewɔ lɛ.” (Efe. 5:25) Esa akɛ Kristofoi fɛɛ akase Yesu ni amɛsumɔ amɛhe tamɔ bɔ ni Kristo sumɔ amɛ lɛ. (Kanemɔ Yohane 13:34, 35; 15:12, 13.) Esa akɛ suɔmɔ ni yɔɔ Kristofonyo wu ko kɛ eŋa teŋ lɛ mli awa aahu akɛ, kɛ́ ehe bahia ni amɛteŋ mɔ kome agbo ahã mɔ kroko lɛ, ebaafee. Shi kɛ́ naagbai kɛ béi yɛ amɛteŋ lɛ, ebaawa waa akɛ amɛbaafee nakai. No hewɔ lɛ, mɛni baaye abua amɛ? Suɔmɔ ni damɔ shishitoo mla nɔ ji nɔ ni baaye abua amɛ. Suɔmɔ ni tamɔ nɛkɛ lɛ ‘damɔɔ nibii fɛɛ naa, eheɔ nibii fɛɛ eyeɔ, ehiɛ kãa nibii fɛɛ nɔ, efiɔ shi yɛ nibii fɛɛ mli, ni esɛɛ efooo kɔkɔɔkɔ.’ (1 Kor. 13:7, 8) Esa akɛ gbalashihilɛ mli hefatalɔi ni sheɔ Nyɔŋmɔ gbeyei lɛ akai kitã ni amɛkã amɛhe akɛ amɛbaasumɔ amɛhe ni amɛye amɛhe anɔkwa lɛ. Kɛ́ amɛfee nakai lɛ, ebaatsirɛ amɛ ni amɛkɛ Biblia mli shishitoo mlai atsu nii, ni amɛfee ekome kɛtsu amɛnaagbai ahe nii.\n4, 5. (a) Te Yehowa kpaa gbɛ akɛ wu lɛ baatsu sɔ̃ ni kã enɔ akɛ weku yitso lɛ he nii ehã tɛŋŋ? (b) Te esa akɛ ŋa lɛ afee enii ehã tɛŋŋ yɛ ewu lɛ yitsoyeli lɛ he? (d) Mɛɛ tsakemɔi ehe bahia ni gbalashihilɛ mli bii komɛi afee?\n4 Paulo tsɔɔ nɔ ni Nyɔŋmɔ kpaa gbɛ yɛ wumɛi kɛ ŋamɛi adɛŋ. Ewie akɛ: ‘Ŋamɛi aŋɔ amɛhe awo amɛwumɛi ashishi, tamɔ bɔ ni amɛŋɔɔ amɛhe amɛwoɔ Nuŋtsɔ lɛ shishi lɛ, ejaakɛ wu lɛ ji eŋa lɛ yitso, tamɔ bɔ ni Kristo lɛ hu ji asafo lɛ yitso lɛ.’ (Efe. 5:22, 23) Nɔ ni ewie nɛɛ etsɔɔɔ akɛ wumɛi ahe yɛ sɛɛnamɔ fe amɛŋamɛi. Be ni Yehowa tsɔɔ nɔ ni esa akɛ ŋamɛi atsu yɛ weku lɛ mli lɛ, ewie akɛ: “Ehiii akɛ gbɔmɔ lɛ [ni ji Adam] kome hiɔ shi; mafee hefatalɔ ko ni sa lɛ mahã lɛ.” (1 Mose 2:18) Enɛ tsɔɔ akɛ, esa akɛ ŋamɛi aye abua amɛwumɛi koni amɛnyɛ amɛtsu amɛyitsoyeli lɛ he nii jogbaŋŋ. Esa akɛ wumɛi lɛ hu akase Kristo, ni ji asafo lɛ yitso lɛ ni amɛkɛ suɔmɔ akwɛ amɛweku lɛ nɔ. Kɛ́ wumɛi fee enɛ lɛ, ewaŋ kɛhaŋ amɛŋamɛi lɛ akɛ amɛbaamu amɛfɔ̃ amɛnɔ, amɛbu amɛ, amɛba amɛhe shi amɛhã amɛ, ni amɛfi amɛsɛɛ yɛ nibii fɛɛ mli.\n5 Nyɛmi yoo ko ni atsɛɔ lɛ Cathy  lɛ wie akɛ be ni eji oshijafo lɛ, lɛ diɛŋtsɛ etoɔ enibii ahe gbɛjianɔ ni ekwɛɔ ehe, ejaakɛ ebɛ mɔ ko shishi. Shi be ni ebote gbalashihilɛ mli lɛ, ehe bahia ni ekase bɔ ni abaa he shi ahãa mɔ kroko, ni ekɛ ehiɛ afɔ̃ ewu lɛ nɔ. Ewie akɛ: “Jeee be fɛɛ be enɛ feemɔ yɔɔ mlɛo, shi akɛni wɔbɔɔ mɔdɛŋ akɛ wɔkɛ Yehowa gbɛtsɔɔmɔi baatsu nii hewɔ lɛ, suɔmɔ ni wɔyɔɔ kɛhã wɔhe lɛ mli etee nɔ ewa.” Cathy wu Fred hu wie akɛ: “No mli lɛ, ewa hã mi akɛ makpɛ miyiŋ yɛ nibii ahe. Ni be ni mibote gbalashihilɛ mli lɛ sane lɛ fite kwraa, ejaakɛ agbɛnɛ lɛ, esa akɛ masusu miŋa lɛ hu he. Shi akɛni misɔleɔ mibiɔ Yehowa gbɛtsɔɔmɔ, ni miboɔ miŋa lɛ toi jogbaŋŋ hewɔ lɛ, miina naa fiofio. Minuɔ he akɛ wɔfee ekome diɛŋtsɛ!”\n6. Kɛ́ naagbai ba gbalashihilɛ mli lɛ, mɛɛ gbɛ nɔ suɔmɔ baanyɛ ‘afee gbalashihilɛ mli bii lɛ ekome yɛ gbɛ ni eye emuu nɔ’?\n6 Kɛ́ gbalashihilɛ mli bii ‘ná tsui amɛhã amɛhe’ ni amɛkɛ amɛtɔmɔi ‘fafaa amɛhe tswaa’ lɛ, amɛgbãla lɛ baasɔ. Amɛ fɛɛ amɛbaatɔ̃ yɛ be kɛ beiaŋ, ejaakɛ amɛyeee emuu. Shi kɛ́ eba lɛ nakai lɛ, esa akɛ amɛkase nii kɛjɛ amɛtɔmɔi lɛ amli, amɛle bɔ ni akɛ tɔmɔi keɔ, ni amɛjie suɔmɔ kpo amɛtsɔɔ amɛhe, ejaakɛ no ji “kpãa ni feɔ mɛi ekome yɛ gbɛ ni eye emuu nɔ.” (Kol. 3:13, 14) Kɛfata he lɛ, “suɔmɔ toɔ etsui shi ni emli hi. . . . Ekɛ efɔŋ etooo emli.” (1 Kor. 13:4, 5) Kɛ́ amɛkɛ amɛhe kpãaa gbee yɛ nɔ ko he ni no kɛ béi ba lɛ, esaaa akɛ amɛshiɔ lɛ nakai; esa akɛ amɛtsu he nii amrɔ nɔŋŋ, dani hulu anyɔ shi. (Efe. 4:26, 27) Ebiɔ heshibaa kɛ ekãa dani mɔ ko baanyɛ ajɛ etsui mli ekɛɛ ehefatalɔ akɛ, “Mifeee ni ahi, ofainɛ kɛke mi.” Shi kɛ́ gbalashihilɛ mli bii bɔ mɔdɛŋ amɛfee nakai lɛ, amɛbaanyɛ amɛtsu naagbai pii ahe nii, ni suɔmɔ ni yɔɔ amɛteŋ lɛ hu mli baawa.\nEHE MIIHIA WAA NI GBALASHIHILƐ MLI BII ADƆDƆƆ AMƐHE\n7, 8. (a) Mɛɛ ŋaawoo Biblia lɛ kɛhãa gbalashihilɛ mli hefatalɔi yɛ bɔlɛnamɔ he? (b) Mɛni hewɔ esa akɛ gbalashihilɛ mli bii ahiɛ amɛhe dɔdɔɔdɔ lɛ?\n7 Biblia lɛ hãa gbalashihilɛ mli bii ŋaawoo kpakpa yɛ gbalashihilɛ gbɛnaa nii lɛ he, koni amɛná jwɛŋmɔ ni ja yɛ he. (Kanemɔ 1 Korintobii 7:3-5.) Ehe miihia ni wu lɛ kɛ ŋa lɛ fɛɛ asusu amɛhenumɔŋ hiamɔ nii ahe. Kɛ́ wu lɛ ehiɛɛɛ eŋa lɛ dɔdɔɔdɔ lɛ, ebaanyɛ ewa kɛhã lɛ akɛ ebaaná miishɛɛ kɛ́ amɛmiiná bɔlɛ. Biblia lɛ woɔ wumɛi hewalɛ ni amɛkɛ amɛŋamɛi ‘ahi shi yɛ nilee naa.’ (1 Pet. 3:7) Esaaa akɛ gbalashihilɛ mli bii nyɛɔ amɛhefatalɔi anɔ ni amɛkɛ amɛ aná bɔlɛ. Moŋ lɛ, esa akɛ wu lɛ kɛ ŋa lɛ fɛɛ ashwe akɛ amɛbaaná bɔlɛ dani amɛfee nakai. Bei pii lɛ, hii abɔlɛnamɔ henumɔi teɔ shi oya fe yei, shi esa akɛ mɛi enyɔ lɛ fɛɛ abɔlɛnamɔ henumɔi ate shi dani amɛná bɔlɛ.\n8 Nibii srɔtoi yɛ ni gbalashihilɛ mli bii baanyɛ afee dani amɛná bɔlɛ, be ni amɛnáa bɔlɛ, kɛ be ni amɛná bɔlɛ amɛgbe naa. Biblia lɛ tsĩɔ nibii ni afeɔ kɛtsɔɔ hedɔɔ nɛɛ ekomɛi atã, kɛ̃lɛ ewoko mlai yɛ he. (Sal. Lal. 1:2; 2:6) Esa akɛ Kristofoi ni ebote gbalashihilɛ mli lɛ ahiɛ amɛhefatalɔi lɛ dɔdɔɔdɔ.\n9. Mɛni hewɔ esaaa akɛ gbalashihilɛ mli bii náa bɔlɛnamɔ henumɔi amɛhãa mɛi ni jeee amɛhefatalɔi lɛ?\n9 Kɛ́ wɔsumɔɔ Nyɔŋmɔ kɛ wɔnaanyo gbɔmɔ waa lɛ, wɔhaŋ nɔ ko nɔ ko afite wɔgbalashihilɛ lɛ. Gbalashihilɛ mli bii komɛi ekwɛ ponografi aahu ni ebatsɔ amɛsu, ni su gbonyo nɛɛ efite miishɛɛ ni yɔɔ amɛgbãla lɛ mli lɛ. Amɛteŋ mɛi komɛi po yɛ ni efite amɛgbãla lɛ kwraa. Kɛ́ wɔná bɔlɛnamɔ henumɔi ni esaaa loo eefee wɔ akɛ wɔyakwɛ ponografi lɛ, esa akɛ wɔkɛ ekãa awu ashi. Esaaa akɛ gbalashihilɛ mli bii feɔ nɔ ko kwraa ni baahã efee tamɔ nɔ ni amɛyɛ mɔ ko ni jeee amɛwu loo amɛŋa lɛ he suɔmɔ, ejaakɛ kɛ́ amɛfee nakai lɛ, etsɔɔ akɛ amɛsumɔɔɔ amɛhefatalɔ lɛ. Kɛ́ wɔhã ehi wɔjwɛŋmɔŋ akɛ Nyɔŋmɔ le wɔsusumɔi fɛɛ lɛ, ebaahã wɔfai shi ni wɔtswa akɛ wɔbaafee esuɔmɔnaa nii ni wɔye wɔhefatalɔ lɛ anɔkwa lɛ mli awa.—Kanemɔ Mateo 5:27, 28; Hebribii 4:13.\nKƐ́ NAAGBAI BA GBALASHIHILƐ LƐ MLI\n10, 11. (a) Mɛni tsɔɔ akɛ mɛi miitse gbãla waa? (b) Mɛɛ ŋmalɛi tsɔɔ akɛ dani nuu ko loo yoo ko baatse ehe kɛje ehefatalɔ he lɛ esa akɛ esusu sane lɛ he jogbaŋŋ? (d) Mɛni baatsirɛ gbalashihilɛ mli bii ni amɛtsu amɛnaagbai ahe nii oya koni amɛmli akagbala?\n10 Kɛ́ naagbai ni yɔɔ hiɛdɔɔ ba nuu ko kɛ eŋa teŋ ni amɛtsuuu he nii lɛ, no baanyɛ ahã nuu lɛ loo yoo lɛ akpɛ eyiŋ akɛ ebaayahi he kroko koni ehefatalɔ lɛ hu ahi he kroko loo amɛtse gbãla po. Yɛ maji komɛi anɔ lɛ, kɛ́ mɛi 100 bote gbalashihilɛ mli lɛ, amɛteŋ mɛi 50 kɛ sɛɛ baatse gbãla. Eyɛ mli akɛ atseee gbãla babaoo nakai yɛ Kristofoi asafo lɛ mli moŋ, shi nyɛsɛɛ nɛɛ, mɛi abɔ ni yɔɔ gbalashihilɛ mli naagbai yɛ asafo lɛ mli lɛ ayi efa waa.\n11 Biblia lɛ kɛɔ akɛ: “Esaaa akɛ ŋa tseɔ ehe kɛjeɔ ewu he. Shi kɛ́ etse ehe tete lɛ, eya nɔ ehi shi oshija, aloo kɛjeee nakai lɛ, ekɛ ewu lɛ ayakpãtã; ni esaaa akɛ wu hu shiɔ eŋa.” (1 Kor. 7:10, 11) Dani nuu ko loo yoo ko baakpɛ eyiŋ akɛ ebaahi he kroko koni ehefatalɔ lɛ hu ahi he kroko lɛ, esa akɛ ekɛ hiɛdɔɔ asusu sane lɛ he jogbaŋŋ. Bei komɛi lɛ, gbalashihilɛ mli bii komɛi susuɔ akɛ kɛ́ nuu lɛ hi he kroko ni yoo lɛ hu hi he kroko lɛ, no baatsu amɛnaagbai lɛ ahe nii. Shi no hu kɛ ehe naagbai. Be ni Yesu wie akɛ Nyɔŋmɔ kɛɛ nuu baashi etsɛ kɛ enyɛ ni ebaakpɛtɛ eŋa he lɛ sɛɛ lɛ, ewie akɛ: “Nɔ ni Nyɔŋmɔ eŋɔtsa lɛ, gbɔmɔ ko akagbala mli.” (Mat. 19:3-6; 1 Mose 2:24) Ni tsɔɔ akɛ, gbalashihilɛ mli hefatalɔi lɛ po bɛ hegbɛ akɛ amɛgbalaa “nɔ ni Nyɔŋmɔ eŋɔtsa lɛ” mli. Yehowa miisumɔ ni gbalashihilɛ mli bii ahi shi akɛ hefatalɔi kɛyashi gbele baagbala amɛteŋ. (1 Kor. 7:39) Kɛ́ gbalashihilɛ mli bii hã ehi amɛjwɛŋmɔ mli akɛ amɛbaabu amɛhe akɔntaa amɛhã Nyɔŋmɔ lɛ, ebaatsirɛ amɛ ni amɛtsu amɛnaagbai ahe nii oya dani nu afe ma.\n12. Tsɔɔmɔ naagbai komɛi ni hãa mɛi komɛi tseɔ amɛhe yɛ amɛhefatalɔi ahe.\n12 Nɔ kome ni hãaa mɛi agbalashihilɛ asɔ ji, jwɛŋmɔ ni amɛhiɛ yɛ gbalashihilɛ he lɛ. Mɛi komɛi yɛ ni dani amɛbaabote gbalashihilɛ mli lɛ, amɛsusuɔ akɛ amɛgbãla lɛ baafee miishɛɛ waa, ni amɛnaŋ naagba ko kwraa. No hewɔ lɛ, kɛ́ naagbai bɔi baa lɛ, ehãa amɛnijiaŋ jeɔ wui, kɛkɛ lɛ, amɛmli efu amɛ diɛŋtsɛ amɛhe kɛ amɛhefatalɔi lɛ. Nibii ni baanyɛ ekɛ naagbai aba lɛ ekomɛi ji akɛ, esoro bɔ ni atsɔse amɛteŋ mɔ fɛɛ mɔ ahã, kɛ nibii ni hãa amɛnáa miishɛɛ loo amɛmli fuɔ. Kɛfata he lɛ, bɔ ni amɛhiɛɔ shika amɛhãa, bɔ ni amɛkɛ amɛshaahiimɛi kɛ shaayeimɛi hiɔ shi amɛhãa, kɛ bɔ ni amɛteŋ mɔ fɛɛ mɔ miisumɔ ni atsɔse gbekɛbii lɛ ahã lɛ hu baanyɛ ekɛ naagbai aba. Miishɛɛ sane ji akɛ, Kristofoi wumɛi kɛ ŋamɛi babaoo enyɛ etsu naagbai nɛɛ fɛɛ, kɛ ekrokomɛi ni tamɔ nakai lɛ ahe nii, ejaakɛ amɛhãa Nyɔŋmɔ tsɔɔ amɛ gbɛ.\n13. Mɛɛ shihilɛi amli ejeee tɔmɔ akɛ mɔ ko kɛ ehefatalɔ baagbala mli?\n13 Kɛ̃lɛ, shihilɛi komɛi ni naa wala yɛ ni kɛ́ mɔ ko yaje mli lɛ, anyɛŋ ashwa lɛ kɛji ehala akɛ ebaayahi he kroko koni ehefatalɔ lɛ hu ahi he kroko. Ekomɛi ji, kɛ́ mɔ lɛ hefatalɔ lɛ feɔ lɛ niseniianii, eyaa nɔ efeɔ nibii kɛtsĩɔ enaa koni ekanyɛ ejá Yehowa, loo kɛ́ yoo ni lɛ, kɛ́ ewu lɛ je gbɛ ekwɛɛɛ weku lɛ. Kɛ́ Kristofoi kɛ naagbai ni jaraa kpe yɛ amɛgbalashihilɛ mli lɛ, esa akɛ amɛyana asafoŋ onukpai lɛ kɛhã yelikɛbuamɔ. Asafoŋ onukpai lɛ yɛ niiashikpamɔ waa, ni amɛbaanyɛ amɛye amɛbua gbalashihilɛ mli bii lɛ ni amɛkɛ Biblia lɛ mli gbɛtsɔɔmɔi atsu nii yɛ amɛgbalashihilɛ lɛ mli. Kɛ́ gbalashihilɛ mli bii sɔle ni Yehowa aduro amɛ mumɔ krɔŋkrɔŋ lɛ, bɔ ni afee ni amɛnyɛ amɛkɛ Biblia mli shishitoo mlai atsu nii ni amɛwo mumɔ lɛ yibii lɛ, amɛbaanyɛ amɛtsu amɛnaagbai lɛ ahe nii.—Gal. 5:22, 23. \n14. Mɛɛ ŋaa Biblia lɛ woɔ Kristofoi ni amɛhefatalɔi jeee Yehowa tsuji lɛ?\n14 Kristofoi komɛi yɛ ni amɛhefatalɔi jeee Yehowa tsuji. Biblia lɛ tsɔɔ wɔ nɔ hewɔ ni ehi akɛ mɛi ni yɔɔ shihilɛ nɛɛ mli lɛ baaya nɔ amɛkɛ amɛhefatalɔi lɛ ahi shi. (Kanemɔ 1 Korintobii 7:12-14.) Biblia lɛ kɛɛ nyɛmi lɛ hewɔ lɛ, “atsuu” ehefatalɔ lɛ he. Kɛ́ amɛyɛ bii lɛ, Nyɔŋmɔ buɔ amɛbii lɛ fɛɛ akɛ amɛyɛ “krɔŋŋ,” ni tsɔɔ akɛ, ebuɔ amɛhe. Paulo bi Kristofoi akɛ: “Ŋa, te ooofee tɛŋŋ ole kɛji bo obaahere owu lɛ yiwala? Aloo wu, te ooofee tɛŋŋ ole kɛji bo obaahere oŋa lɛ yiwala?” (1 Kor. 7:16) Ŋmɛnɛ lɛ, nyɛmimɛi pii yɛ ni amɛnɔ etsɔ ni amɛhefatalɔi ba anɔkwale lɛ mli.\n15, 16. (a) Mɛɛ ŋaa Biblia lɛ woɔ Kristofoi ŋamɛi ni wumɛi jeee Nyɔŋmɔ tsuji lɛ? (b) Kɛ́ hefatalɔ ni heee yeee lɛ “hala akɛ ebaashi lɛ,” mɛni esa akɛ nyɛmi lɛ afee?\n15 Bɔfo Petro wo Kristofoi ŋamɛi ŋaa akɛ: “Nyɛŋɔa nyɛhe nyɛwoa nyɛwumɛi ashishi, koni kɛ́ amɛteŋ mɛi komɛi booo wiemɔ lɛ toi lɛ, atsɔ nyɛjeŋba nɔ ní nine ashɛ amɛnɔ ní wiemɔ fataaa he, ejaakɛ amɛ diɛŋtsɛ amɛnaa nyɛjeŋba ni he tse lɛ kɛ agbɛnɛ hu bulɛ ni mli kwɔ ní nyɛjieɔ lɛ kpo lɛ.” Yɛ nɔ najiaŋ ni Kristofoi ŋamɛi baawie anɔkwale lɛ he amɛtsɔɔ amɛhefatalɔi lɛ daa nɛɛ lɛ, esa akɛ amɛjie “mumɔ ni yɔɔ kpoo ni he jɔ” moŋ kpo. Su nɛɛ “jara wa yɛ Nyɔŋmɔ hiɛ” ni ebaanyɛ eta amɛwumɛi lɛ atsuiŋ ni amɛba anɔkwale lɛ mli.—1 Pet. 3:1-4.\n16 Shi kɛ́ hefatalɔ ni heee yeee lɛ “hala akɛ ebaashi” gbãla lɛ hu? Mɛni esa akɛ nyɛmi lɛ afee? Biblia lɛ kɛɛ: “Kɛ́ mɔ ni heee yeee lɛ hala akɛ ebaashi lɛ, hã ni eshi; afimɔko nyɛmi nuu loo nyɛmi yoo ko yɛ shihilɛi ni tamɔ enɛɛmɛi amli, moŋ lɛ, Nyɔŋmɔ etsɛ nyɛ kɛba toiŋjɔlɛ mli.” (1 Kor. 7:15) Shi enɛ etsɔɔɔ akɛ agbɛnɛ lɛ, nyɛmi lɛ baanyɛ ekɛ mɔ kroko abote gbalashihilɛ mli, ejaakɛ kɛ́ efee nakai lɛ, efee esha. Nɔ pɛ ni etsɔɔ ji akɛ, esaaa akɛ enyɛɔ ehefatalɔ lɛ nɔ doo akɛ ekɛ lɛ ahi shi. Kɛ́ amɛmli gbala lɛ, ekolɛ nyɛmi lɛ toiŋ baajɔ lɛ fioo. Ekolɛ, wɔsɛɛ lɛ, mɔ ni heee yeee lɛ baaku esɛɛ eba, koni amɛsaa amɛgbãla lɛ. Ni namɔ po aaale kɛji ebaaba ebatsɔ Yehowa tsulɔ?\nMƐNI ESA AKƐ NYƐKƐYE KLƐŊKLƐŊ GBƐHE YƐ GBALASHIHILƐ MLI?\nKɛ́ nyɛhã wekukpaa ni yɔɔ nyɛ kɛ Yehowa teŋ lɛ he hia nyɛ fe nibii krokomɛi fɛɛ lɛ, nyɛbaaná miishɛɛ waa (Kwɛmɔ kuku 17)\n17. Mɛni esa akɛ gbalashihilɛ mli bii kɛye klɛŋklɛŋ gbɛhe yɛ shihilɛ mli?\n17 Akɛni “naagbee gbii lɛ” amli naagbee gbii amli wɔyɔɔ hewɔ lɛ, nibii amli ewa waa. (2 Tim. 3:1-5) Enɛ hewɔ lɛ, esa akɛ wɔhã wekukpaa ni yɔɔ wɔ kɛ Yehowa teŋ lɛ mli awa waa, bɔ ni afee ni no abu wɔhe. Paulo ŋma akɛ: “Be ni eshwɛ lɛ faaa. Kɛjɛ be nɛɛ kɛyaa lɛ, mɛi ni yɔɔ ŋamɛi lɛ afee tamɔ mɛi ni bɛ eko, . . . ni mɛi ni kɛ je lɛ tsuɔ nii lɛ afee tamɔ mɛi ni kɛtsuuu nii kɛmɔɔɔ shi.” (1 Kor. 7:29-31) Nɔ ni Paulo ŋma lɛ etsɔɔɔ akɛ wumɛi kɛ ŋamɛi aku amɛhiɛ amɛshwie amɛsɔ̃i anɔ. Moŋ lɛ, etsɔɔ akɛ, esa akɛ amɛhã Yehowa sɔɔmɔ lɛ he ahia amɛ fe nibii krokomɛi fɛɛ, ejaakɛ be ni eshwɛ lɛ faaa.—Mat. 6:33.\n18. Mɛni baahã Kristofoi ni ebote gbalashihilɛ mli lɛ aná miishɛɛ ni amɛgbãla lɛ aye omanye?\n18 Wɔyɛ bei ni jaraa mli, ni mɛi babaoo agbalashihilɛ miifite. Kɛ̃lɛ, Kristofoi ni ebote gbalashihilɛ mli lɛ baanyɛ aná miishɛɛ, ni amɛgbãla lɛ baanyɛ aye omanye. Kɛ́ amɛkɛ Yehowa webii lɛ fee ekome daa, amɛbo ŋaawoi ni yɔɔ Biblia lɛ mli lɛ toi, ni amɛhã Yehowa mumɔ krɔŋkrɔŋ lɛ kudɔ amɛ lɛ, amɛhaŋ nɔ ko nɔ ko agbala “nɔ ni Nyɔŋmɔ eŋɔtsa lɛ” mli.—Mar. 10:9.\n^  (kuku 5) Atsake gbɛ́i lɛ ekomɛi.\n^  (kuku 13) Kwɛmɔ saji krokomɛi ni fata he, ni yitso ji, “Nɔ ni Biblia lɛ Kɛɔ Yɛ Gbalamlitsemɔ kɛ Mligbalamɔ He,” ni jeɔ kpo yɛ ‘Nyɛhia Nyɔŋmɔ Suɔmɔ lɛ Mli’ wolo lɛ mli lɛ.\nKɛmaje Mɔ Ko Kɛmaje Mɔ Ko Nɔ ni Hãa Kristofoi Agbalashihilɛ Yeɔ Omanye


Mɛni Ji Nike Ní Nɛ Pe Kulaa a?\nMUNYUHI NƐ KƆƆ HƐ MI MUNYU Ɔ HE “E Ji Nike Ní Nɛ Se Be Nɛ I Ná”\nMUNYUHI NƐ KƆƆ HƐ MI MUNYU Ɔ HE Nihi Hlaa Nike Ní Nɛ Se Be\nMUNYUHI NƐ KƆƆ HƐ MI MUNYU Ɔ HE Mɛni Ji Nike Ní Nɛ Pe Kulaa a?\nKɛ Yesu Hi Ha Kɛɛ Tutuutu?\nMo Ná Juɛmi Nɛ Da Ngɛ Tɔmihi A He\nMɛni He Je Nɛ Baiblo ɔ Hiɛ Jã a?\nAnɛ E Hi Kaa Kristofohi Yeɔ Bloonya Lo?\nMɛni He Je Nɛ Yehowa Odasefohi Yi Bloonya a?\nKANE NGƐ Acholi Afrikaans Albanian Amharic Arabic Armenian Aukan Aymara Azerbaijani Azerbaijani (Cyrillic) Baoule Bashkir Batak (Karo) Batak (Toba) Biak Bicol Bislama Bulgarian Cambodian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chuvash Cibemba Cinyanja Croatian Czech Dangme Danish Digor Drehu Dutch English Estonian Ewe Fijian Finnish Fon French Ga Garifuna Georgian German Greek Guarani Gun Haitian Creole Hausa Hebrew Hiligaynon Hindi Hungarian Ibanag Icelandic Igbo Iloko Indonesian Isoko Italian Japanese Javanese Kabiye Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lhukonzo Lingala Lithuanian Luganda Lunda Luo Luvale Macedonian Malagasy Malay Malayalam Maltese Mam Mambwe-Lungu Mapudungun Marathi Mauritian Creole Maya Mazatec (Huautla) Mbunda Mongolian Myanmar Nahuatl (Guerrero) Nahuatl (Huasteca) Ndebele Ndebele (Zimbabwe) Ndonga Nepali Ngangela Nias Niuean Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Ponapean Portuguese Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Romanian Runyankore Russian Samoan Sango Saramaccan Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Silozi Sinhala Slovak Slovenian Solomon Islands Pidgin Spania Sranantongo Swahili Swahili (Congo) Swati Swedish Tagalog Tahitian Tamil Tatar Telugu Tetun Dili Thai Tigrinya Tiv Tojolabal Tok Pisin Tongan Tsonga Turkish Twi Tzeltal Tzotzil Ukrainian Umbundu Urhobo Uruund Venda Vietnamese Wallisian Waray-Waray Wayuunaiki Welsh Xhosa Yoruba Zande Zulu\nHwɔɔmi Mɔ | No. 6 2017\nKpɔmi nɔ́ ɔ nɛ Mawu ha wɔ ɔ ji nike ní nɛ hi pe kulaa, ejakaa e ma ha nɛ wa ná neneene wami\nMUNYUHI NƐ KƆƆ HƐ MI MUNYU Ɔ HE | MƐNI JI NIKE NÍ NƐ PE KULAA?\n“Nike ní kpakpa, kɛ níhi nɛ hi kɛ pi si nɛ wa naa yaka a, lɛ tsuo Mawu lɛ haa wɔ.” (Yakobo 1:17) Ngɛ anɔkuale mi ɔ, ngmami nɛ ɔ tuɔ wa hiɔwe Tsɛ Yehowa Mawu kpakpa peemi ɔ he munyu. Se ngɛ nike níhi fuu nɛ Mawu ha adesahi a kpɛti ɔ, kake ngɛ nɛ lɛɛ e kle pe kulaa. Mɛni ji nike ní nɛ ɔ? Munyu nɛ Yesu tu ngɛ Yohane 3:16 nɛ nihi fuu le ɔ de ke: “Mawu suɔ je ɔ saminya, nɛ e ngɔ e Bi kake ɔ ngɔ ha, konɛ nɔ tsuaa nɔ nɛ heɔ lɛ yeɔ ɔ, e hɛ mi ko kpata, se mohu e na neneene wami.”\nMawu Bi kake ɔ nɛ e ngɔ lɛ kɛ ha kaa nike ní ɔ ba peeɔ nike ní nɛ pe kulaa nɛ wa ti nɔ ko ná, ejakaa kɛ gu nike ní nɛ ɔ nɔ ɔ, a ma nyɛ ma kpɔ̃ wɔ kɛ je yayami, bwɔmi kɛ gbenɔ nyɔguɛ yemi mi. (La 51:5; Yohane 8:34) Akɛnɛ adesahi ji wɔ he je ɔ, nɔ́ ko be nɛ wa ma nyɛ maa pee kɛ kpɔ̃ wa he kɛ je nyɔguɛ yemi nɛ ɔ mi. Se Mawu je suɔmi mi nɛ e ha wɔ nɔ́ nɛ maa ye bua kɛ kpɔ̃ wɔ kɛ je jamɛ a si himi ɔ mi. Kɛ gu Yehowa Mawu Bi kake nɛ ji Yesu Kristo nɛ e ngɔ lɛ kɛ ha kaa kpɔmi nɔ́ ɔ nɔ ɔ, Yehowa Mawu ma ha nɛ adesahi nɛ a buɔ lɛ tue ɔ maa hi si kɛ ya neneene. Se mɛni tutuutu ji kpɔmi nɔ́ ɔ? Mɛni he je nɛ e he hia? Nɛ mɛni blɔ nɔ waa maa gu kɛ ná he se?\nKpɔmi nɔ́ ji hiɔ nɛ a woɔ konɛ nɔ ko nine nɛ su nɔ́ ko nɛ laa nɔ ekohu, aloo konɛ a ngmɛɛ nɔ ko he. Baiblo ɔ tsɔɔ kaa, benɛ abɔ wa kekleekle fɔli nɛ ji Adam kɛ Hawa a, yayami ko be a he, nɛ a ngɛ hɛ nɔ kami kaa a kɛ bimɛ tsuo nɛ a ma fɔ ɔ maa hi si kɛ maa ya neneene ngɛ paradeiso zugba a nɔ. (1 Mose 1:26-28) Aywilɛho sane ji kaa, a gbo Mawu nɔ tue, nɛ si himi nɛ ɔ bɔ mɛ. Enɛ ɔ ha nɛ a ba plɛ yayami peeli. Mɛni je mi kɛ ba? Baiblo ɔ ha heto ke: “Nɔ kake lɛ pee yayami, nɛ yayami kɛ gbenɔ ba. Enɛ ɔ ha gbenɔ sã nimli tsuo, ejakaa nɔ tsuaa nɔ pee yayami.” (Roma Bi 5:12) Jinɛ e sa nɛ Adam bimɛ ko ná wami nɛ ye mluku kɛ gu e nɔ, se mohu, Adam ngɔ yayami kɛ sã mɛ nɛ lɔ ɔ ha nɛ a ngɛ gboe.\nE sa kaa hiɔ nɛ a woɔ kaa kpɔmi nɔ́ ɔ kɛ nɔ́ nɛ laa a nɛ e sɔ. Adam pee yayami benɛ e je blɔ nɛ e gbo Mawu nɔ tue ɔ, nɛ nɔ́ nɛ je mi kɛ ba ji kaa e wami nɛ ye mluku ɔ bɔ lɛ. Kaa bɔ nɛ Baiblo ɔ tsɔɔ, nɔ́ nɛ Adam pee ɔ ha nɛ e bimɛ ya je yayami kɛ gbenɔ nyɔguɛ yemi mi. Enɛ ɔ he ɔ, a ngɔ adesa wami kpa nɛ ye mluku nɛ ji Yesu wami kɛ sã afɔle konɛ a kɛ kpɔ̃ Adam bimɛ kɛ je nyɔguɛ yemi nɛ ɔ mi. (Roma Bi 5:19; Efeso Bi 1:7) Suɔmi mi nɛ Mawu je kɛ ha kpɔmi nɔ́ ɔ lɛ ha nɛ adesahi ná hɛ nɔ kami kaa a maa hi si kɛ maa ya neneene ngɛ paradeiso zugba a nɔ ɔ nɛ. Si himi nɛ ɔ ji nɔ́ Adam kɛ Hawa.—Kpojemi 21:3-5.\nAkɛnɛ kpɔmi nɔ́ ɔ nɛ Mawu ha wɔ ɔ ma ha nɛ wa ma ná neneene wami he je ɔ, wa ma nyɛ ma de ke Mawu nike ní ɔ ji nike ní nɛ pe kulaa. Wa ma nyɛ ma je hɛ sa kpo ke wa nine su nike ní ko “nɛ hi kɛ pi si” ɔ nɔ. A gu otihi nɛ a wo a ta ngɛ munyu nɛ sɛ enɛ ɔ hlami ɔ nɔ kɛ ha nike ní nɛ ɔ. Ha nɛ waa hyɛ.\nE tsuɔ níhi nɛ wa bua jɔɔ a he ɔ he ní. Adesahi suɔ kaa a maa hi si kɛ ya daa. (Fiɛlɔ 3:11, NW) E ngɛ mi kaa wɔ nitsɛmɛ wa be nyɛe ma tsu he ní, se kpɔmi nɔ́ ɔ ma ha nɛ wa nine maa su si himi nɛ wa suɔ nɛ ɔ nɔ. Baiblo ɔ de ke: “Ejakaa yayami he hiɔwo ji gbenɔ; se Mawu nɔke nɔ́ ɔ ji neneene wami nɛ wa naa ngɛ wa Nyɔmtsɛ Yesu Kristo mi.”—Roma Bi 6:23.\nE tsuɔ wa hiami níhi a he ní. Adesahi be nyɛe ma ha kpɔmi nɔ́ ɔ. Baiblo ɔ tsɔɔ nya kaa: “Nɔmlɔ adesa wami he jua wa saminya, nɛ nɔ ko nɔ ko be Mawu hiɔ nyɛe maa wo nɛ maa su nya.” (La 49:8) Enɛ ɔ he ɔ, wa hia Mawu yemi kɛ buami wawɛɛ bɔ nɛ pee nɛ wa nyɛ nɛ waa ye wa he kɛ je yayami kɛ gbenɔ a nyɔguɛ yemi ɔ mi. Se Mawu to nɔ́ nɛ he hia adesahi ɔ he blɔ nya “kɛ gu Kristo Yesu nɛ ha a ye a he ɔ nɔ.”—Roma Bi 3:23, 24.\nA kɛ ha ngɛ be nɛ sa mi. Baiblo ɔ de ke: “Be nɛ wa ji yayami peeli ɔ, jamɛ a be ɔ Kristo ba gbo ngɛ wa he.” (Roma Bi 5:8) E ngɛ mi kaa wa ji yayami peeli mohu lɛɛ, se Mawu ha kpɔmi nɔ́ ɔ “be nɛ wa ji yayami peeli,” enɛ ɔ ha nɛ wa na kaa suɔmi nɛ e ngɛ ha wɔ ɔ mi kuɔ. Jehanɛ hu ɔ, e ngɛ mi kaa waa kɛ nyagbahi nɛ jeɔ yayami mi kɛ baa a kpeeɔ lɛɛ, se kpɔmi nɔ́ ɔ haa wɔ hɛ nɔ kami nɛ mi wa.\nYi mi tomi kpakpa he je nɛ a kɛ ha. Baiblo ɔ tsɔɔ nɔ́ he je nɛ Mawu ngɔ e Bi kake ɔ kɛ ha kaa kpɔmi nɔ́ ɔ. E de ke: “Blɔ nɔ nɛ Mawu gu kɛ je e suɔmi ɔ kpo kɛ tsɔɔ wɔ ji nɛ ɔ nɛ; e tsɔ e Bi kake too ɔ kɛ ba je ɔ mi, konɛ kɛ gu e Bi ɔ nɔ ɔ, wa ná wami. Bɔ nɛ suɔmi ngɛ ji nɛ ɔ nɛ; pi wɔ nɛ wa sɛ hlami kɛ suɔ Mawu; Mawu mohu lɛ suɔ wɔ.”—1 Yohane 4:9, 10.\nMɛni o ma nyɛ maa pee kɛ tsɔɔ kaa o bua jɔ nike ní nɛ pe kulaa a he? Mo kai kaa munyu nɛ Yesu tu ngɛ Yohane 3:16 tsɔɔ kaa nihi nɛ “heɔ lɛ yeɔ ɔ” pɛ nɛ a ma he a yi wami. Kaa bɔ nɛ Baiblo ɔ tsɔɔ ɔ, hemi kɛ yemi ji “níhi nɛ wa ngɛ blɔ hyɛe ɔ a nɔ mi mami.” (Hebri Bi 11:1) Bɔ nɛ pee nɛ wa ná nɔ mi mami nɛ ɔ, e sa nɛ wa ná anɔkuale nile. Enɛ ɔ he ɔ, wa ngɛ mo he wami woe nɛ o kase Yehowa Mawu nɛ ji nike ní “nɛ hi kɛ pi si” nɛ ɔ halɔ ɔ he ní, nɛ o hyɛ kaa mɛni o maa pee konɛ o ná neneene wami nɛ Yesu kpɔmi afɔle sami ɔ ma ha nɛ o ná a he se.\nO ma nyɛ maa kase nɔ́ nɛ Ngmami ɔ tsɔɔ ngɛ ní nɛ ɔmɛ tsuo a he ɔ he ní ngɛ Intanɛti ɔ nɔ. Moo ya www.jw.org/ada konɛ o pee jã. Yehowa Odasefohi a bua maa jɔ kaa a maa ye bua mo. Wa he ye kaa ke o ngɛ nike ní nɛ pe kulaa nɛ ɔ he ní kasee nɛ o ngɛ he se náe ɔ, o kɛ bua jɔmi ma de ke: “Sina ha Mawu kaa e he wa yi wami kɛ gu wa Nyɔmtsɛ Yesu Kristo nɔ!”—Roma Bi 7:25.\nBaiblo ɔ tsɔɔ kaa Yesu gbenɔ ɔ he ngɛ se nami wawɛɛ. Anɛ yi mi tomi ko ngɛ e gbenɔ ɔ he lo?\nNo. 6 2017 | Mɛni Ji Nike Ní Nɛ Pe Kulaa?\nHWƆƆMI MƆ No. 6 2017 | Mɛni Ji Nike Ní Nɛ Pe Kulaa?\nMɛni blɔ nɔ Yesu afɔle sami ɔ ji ‘kpɔmi nɔ́ kɛ ha nihi babauu’?


Ná Hemɔkɛyeli—Ni Okpɛ Oyiŋ Yɛ Nilee Mli! | Nikasemɔ\nNá Hemɔkɛyeli—Ni Okpɛ Oyiŋ Yɛ Nilee Mli!\n‘Yaa nɔ obi yɛ hemɔkɛyeli mli, ni oyiŋ akafee bo kɔshikɔshi kwraa.’—YAK. 1:6.\nLALAI: 81, 70\nMɛni hewɔ esa akɛ wɔkpɛlɛ nɔ akɛ, bɔ fɛɛ bɔ ni fee lɛ ehe baahia ni wɔkpɛ wɔyiŋ yɛ nɔ ko he kɛ̃?\nMɛni hewɔ esaaa akɛ wɔhãa mɛi kpɛɔ yiŋ amɛhãa wɔ?\nMɛni hewɔ ekolɛ ehe baahia ni wɔtsake yiŋ komɛi ni wɔkpɛ momo lɛ?\n1. Mɛni hã Kain kpɛ yiŋ ni ejaaa lɛ? Ni mɛni jɛ eyiŋkpɛɛ lɛ mli kɛba?\nBE KO lɛ, Kain mli fu enyɛmi Habel waa, ni ehe bahia ni ekpɛ eyiŋ yɛ nɔ ni ebaafee he. Ani ebaadi emlifu lɛ sɛɛ ni eyafee efɔŋ, aloo ebaaye ehe nɔ? Nibii enyɔ nɛɛ ateŋ eko fɛɛ eko ni ebaahala lɛ baasa eshihilɛ he ewala gbii abɔ fɛɛ. Kain ekpɛɛɛ yiŋ kpakpa; ehala akɛ ebaafee efɔŋ, ni nɔ ni jɛ mli kɛba ji akɛ, egbe enyɛmi lɛ. Kain yiŋkpɛɛ gbonyo lɛ fite wekukpaa kpakpa ni yɔɔ ekɛ e-Bɔlɔ lɛ teŋ lɛ.—1 Mose 4:3-16.\n2. Mɛni hewɔ ehe miihia ni wɔle bɔ ni akpɛɔ yiŋ yɛ nilee mli?\n2 Wɔ hu wɔkpɛɔ wɔyiŋ yɛ saji srɔtoi ahe yɛ shihilɛ mli. Saji nɛɛ ekomɛi ji wala kɛ gbele sane, shi ekomɛi hu bɛ hiɛdɔɔ tsɔ. Fɛɛ sɛɛ lɛ, yiŋ ni wɔkpɛɔ lɛ babaoo yɛ ni baanyɛ asa wɔshihilɛ he waa. No hewɔ lɛ, ehe miihia ni wɔle bɔ ni akpɛɔ yiŋ yɛ nilee mli. Kɛ́ wɔkpɛ yiŋ ni ja yɛ saji ahe lɛ, ekolɛ wɔnáŋ naagbai kɛ haomɔi babaoo yɛ shihilɛ mli, ni wɔtoiŋ baajɔ wɔ.—Abɛi 14:8.\n3. (a) Mɛɛ gbɛ nɔ hemɔkɛyeli baanyɛ aye abua wɔ ni wɔkpɛ wɔyiŋ yɛ nilee mli? (b) Mɛɛ sanebimɔi wɔbaahã hetoo?\n3 Mɛni baaye abua wɔ ni wɔkpɛ wɔyiŋ yɛ nilee mli? Esa akɛ wɔhe Nyɔŋmɔ nɔ wɔye. Esaaa akɛ wɔyiŋ feɔ wɔ kɔshikɔshi bibioo po akɛ ebaanyɛ eye ebua wɔ ni wɔhiɛ akã shi ni eeshwe ni efee nakai. Agbɛnɛ hu, esa akɛ wɔhe wɔye akɛ, Yehowa Wiemɔ lɛ kɛ emli gbɛtsɔɔmɔi lɛ anɔ bɛ. (Kanemɔ Yakobo 1:5-8.) Kɛ́ wɔhã wekukpaa ni yɔɔ wɔ kɛ Yehowa teŋ lɛ mli wa, ni wɔfee nibii ni baahã wɔsumɔ e-Wiemɔ lɛ waa lɛ, wɔkɛ wɔhiɛ baafɔ̃ enɔ kwraa yɛ nɔ fɛɛ nɔ mli. Enɛ baatsirɛ wɔ ni wɔpɛi e-Wiemɔ lɛ mli be fɛɛ be ni ehe baahia ni wɔkpɛ wɔyiŋ yɛ sane ko he. Shi mɛni baaye abua wɔ ni wɔnyɛ wɔkpɛ yiŋ ni ja yɛ saji ahe? Ni kɛ́ wɔkpɛ wɔyiŋ yɛ sane ko he lɛ, ani no tsɔɔ akɛ esaaa akɛ wɔtsakeɔ wɔyiŋkpɛɛ lɛ ekɔɔɔ he eko nɔ ni baaba?\nBƆ FƐƐ BƆ NI FEE LƐ, WƆBAAKPƐ WƆYIŊ YƐ NƆ KO HE\n4. Mɛni Adam kpɛ eyiŋ akɛ ebaafee? Ni mɛni jɛ mli kɛba?\n4 Kɛjɛ be ni Nyɔŋmɔ bɔ adesai lɛ, mɛi srɔtoi ekpɛ amɛyiŋ yɛ saji ni he hiaa ahe. Akɛ nɔkwɛmɔnɔ lɛ, ehe bahia ni Adam akpɛ eyiŋ kɛji ebaabo mɔ ni bɔ lɛ lɛ toi aloo ebaabo eŋa Hawa toi. Adam jɛ esuɔmɔ mli ekpɛ eyiŋ akɛ ebaabo eŋa lɛ toi. Shi kɛ́ okwɛ lɛ, ani ekpɛ eyiŋ yɛ nilee mli? Dabi kwraa! Eyiŋkpɛɛ gbonyo nɛɛ hã Paradeiso lɛ kɛ ewala tete ŋmɛɛ lɛ. Ni kɛbashi ŋmɛnɛ lɛ, wɔmiina amane yɛ nakai yiŋ gbonyo ni ekpɛ lɛ hewɔ.\n5. Te esa akɛ wɔna hegbɛ ni Nyɔŋmɔ kɛduro wɔ akɛ wɔkpɛ wɔyiŋ yɛ saji ahe lɛ wɔhã tɛŋŋ?\n5 Mɛi komɛi susuɔ akɛ eji ehe ehiaaa ni wɔkpɛ wɔyiŋ yɛ nɔ ko kwraa he kulɛ, shihilɛ baaŋɔɔ waa. Ekolɛ bo hu onuɔ he nakai. Shi kaimɔ akɛ, Yehowa ebɔɔɔ wɔ tamɔ tsɔji. Tsɔji bɛ jwɛŋmɔ. Shi wɔ lɛ, Yehowa eduro wɔ jwɛŋmɔ koni wɔnyɛ wɔsusu nibii ahe ni wɔkpɛ wɔyiŋ. Kɛfata he lɛ, ehã wɔ Biblia lɛ koni no aye abua wɔ ni wɔkpɛ wɔyiŋ yɛ nilee mli. Wɔ diɛŋtsɛ wɔsɛɛnamɔ hewɔ Yehowa miisumɔ ni wɔkpɛ wɔyiŋ yɛ saji ahe lɛ. Mɛni hewɔ wɔkɛɔ nakai?\n6, 7. Mɛni ehe bahia ni Israelbii lɛ akpɛ amɛyiŋ yɛ he? Ni mɛni hewɔ amɛnáaa lɛ mlɛo akɛ amɛbaakpɛ yiŋ ni ja lɛ? (Kwɛmɔ mfoniri ni yɔɔ nikasemɔ lɛ shishijee lɛ.)\n6 Be ni Israelbii lɛ yɔɔ Shiwoo Shikpɔŋ lɛ nɔ lɛ, ehe bahia ni amɛkpɛ amɛyiŋ kɛji amɛbaajá Yehowa aloo amɛbaajá nyɔŋmɔi krokomɛi. (Kanemɔ Yoshua 24:15.) Kɛji amɛhala akɛ amɛbaajá Yehowa jio, amɛhala akɛ amɛbaajá nyɔŋmɔi krokomɛi jio lɛ, efeemɔ waaa. Shi kɛ́ amɛjá Yehowa lɛ, amɛbaaná wala, ni kɛ́ amɛjá nyɔŋmɔi krokomɛi lɛ, amɛnáŋ wala. Ani Israelbii lɛ nyɛ amɛkpɛ amɛyiŋ yɛ nilee mli? Dabi. Yɛ kojolɔi lɛ abeiaŋ lɛ, amɛkpa yɛ Yehowa sɛɛ shii abɔ ni amɛyajá amale nyɔŋmɔi. (Koj. 2:3, 11-23) Afii komɛi asɛɛ, yɛ gbalɔ Elia beiaŋ lɛ, ehe bahia ni Nyɔŋmɔ webii lɛ akpɛ amɛyiŋ ekoŋŋ yɛ sane ko he. Ani amɛbaasɔmɔ Yehowa, aloo amɛbaasɔmɔ amale nyɔŋmɔ ni atsɛɔ lɛ Baal lɛ? (1 Maŋ. 18:21) Kulɛ, esaaa akɛ ewaa kɛhãa Israelbii lɛ akɛ amɛbaakpɛ amɛyiŋ yɛ sane nɛɛ he, ejaakɛ kɛ́ amɛsɔmɔ Yehowa lɛ, amɛbaaná he sɛɛ, ni no baatsɔɔ akɛ amɛhiɛ kã shi. Mɛi ni hiɛ kãaa shi pɛ baashi Yehowa sɛɛ ni amɛyajá nyɔŋmɔ ko ni wala bɛ emli. Fɛɛ sɛɛ lɛ, Israelbii lɛ enaaa nɔ ni amɛfeɔ. ‘Amɛdidã yɛ saji enyɔ teŋ.’ No hewɔ lɛ, Elia kã amɛhiɛ, ni ejɛ hiɛshikamɔ mli ewo amɛ hewalɛ ni amɛsɔmɔ Yehowa, anɔkwa Nyɔŋmɔ lɛ.\n7 Mɛni eeenyɛ efee akɛ no hã ewa kɛhã Israelbii lɛ akɛ amɛbaakpɛ yiŋ ni ja yɛ sane nɛɛ he? Klɛŋklɛŋ lɛ, amɛheee Yehowa nɔ amɛyeee, ni amɛŋmɛ amɛyiŋ kpɔ akɛ amɛboŋ lɛ toi dɔŋŋ. Amɛkaseee Yehowa he nii, ni amɛkɛ ehe nilee ni amɛyɔɔ momo lɛ hu tsuuu nii. Kɛfata he lɛ, amɛkɛ amɛhiɛ efɔ̃ɔɔ enɔ. Eji amɛkase Yehowa he nii ni amɛkɛ nibii ni amɛkase lɛ tsu nii kulɛ, amɛbaakpɛ amɛyiŋ yɛ nilee mli. (Lala 25:12) Nɔ ni ji enyɔ lɛ, Israelbii lɛ hã mɛi ni bɔle amɛ lɛ anifeemɔi kɛ amɛsusumɔi ná amɛnɔ hewalɛ. Israelbii lɛ hã amagajalɔi nɛɛ tsɔɔ amɛ nɔ ni amɛfee kɛ nɔ ni amɛkafee, ni amɛyafata amɛhe kɛjá amɛmagai lɛ. No mli lɛ, Yehowa ejɛ jeeŋmɔ ebɔ amɛ kɔkɔ akɛ amɛkanyiɛ mɛi asɛɛ kɛyafee efɔŋ.— 2 Mose 23:2.\nANI ESA AKƐ WƆHÃ MƐI KROKOMƐI AKPƐ YIŊ AHÃ WƆ?\n8. Mɛɛ nɔ ko ni he hiaa wɔkaseɔ yɛ Israelbii lɛ asane lɛ mli?\n8 Israelbii lɛ asane lɛ hãa wɔnaa akɛ, eji wɔteŋ mɔ fɛɛ mɔ sɔ̃ akɛ lɛ diɛŋtsɛ ekpɛ eyiŋ yɛ saji ahe. Ehãa wɔnaa hu akɛ, ja wɔkase Nyɔŋmɔ Wiemɔ lɛ dani wɔbaanyɛ wɔkpɛ wɔyiŋ yɛ nilee mli. Biblia lɛ kɛɔ akɛ: “Mɔ fɛɛ mɔ baatere lɛ diɛŋtsɛ ejatsu ni ji esɔ̃.” (Gal. 6:5, sh. niŋ.) No hewɔ lɛ, esaaa akɛ wɔkɛ sɔ̃ nɛɛ tereɔ mɛi krokomɛi; esaaa akɛ wɔhãa mɛi krokomɛi kpɛɔ yiŋ amɛhãa wɔ. Moŋ lɛ, esa akɛ wɔ diɛŋtsɛ wɔkase Nyɔŋmɔ he nii koni wɔle esuɔmɔnaa nii ni wɔfee.\n9. Mɛni hewɔ eyɔɔ oshara akɛ wɔbaahã mɛi krokomɛi akpɛ yiŋ ahã wɔ lɛ?\n9 Mɛɛ gbɛ nɔ kɛ́ wɔkwɛɛɛ ni ahi lɛ, wɔbaahã mɛi krokomɛi akpɛ yiŋ ahã wɔ? Kɛ́ wɔhã mɛi nyɛ wɔnɔ ni no hã wɔyafee nɔ ko ni ejaaa lɛ, wɔhã amɛkpɛ yiŋ amɛhã wɔ, ni enɛ yɛ oshara. (Abɛi 1:10, 15) Ekɔɔɔ he eko bɔ ni mɛi baanyɛ wɔnɔ ahã lɛ, eji wɔsɔ̃ akɛ wɔdamɔ wɔhenilee ni wɔkɛ Biblia lɛ etsɔse lɛ nɔ wɔkpɛ wɔyiŋ yɛ saji ahe. Kɛ́ wɔhã mɛi krokomɛi kpɛ yiŋ amɛhã wɔ lɛ, bei pii lɛ, nɔ ni etsɔɔ ji akɛ wɔkpɛ wɔyiŋ akɛ wɔbaanyiɛ amɛsɛɛ, ni yiŋkpɛɛ nɛɛ baanyɛ ekɛ naagbai babaoo aba.\n10. Mɛni Paulo bɔ Kristofoi ni yɔɔ Galatia lɛ kɔkɔ yɛ he?\n10 Bɔfo Paulo bɔ Kristofoi ni yɔɔ Galatia lɛ kɔkɔ akɛ, amɛkahã mɛi krokomɛi kpɛ yiŋ amɛhã amɛ yɛ saji ni ashi ahã mɔ fɛɛ mɔ koni lɛ diɛŋtsɛ ekpɛ eyiŋ yɛ he lɛ amli, ejaakɛ nakai feemɔ yɛ oshara. (Kanemɔ Galatiabii 4:17.) Nyɛmimɛi komɛi ni yɔɔ nakai asafo lɛ mli lɛ kɛ amɛsusumɔi fi nyɛmimɛi krokomɛi anɔ. Mɛni hewɔ? Koni nyɛmimɛi nɛɛ abanyiɛ amɛsɛɛ, moŋ fe ni amɛbaanyiɛ bɔfoi lɛ asɛɛ. Nɔ ni amɛfee nɛɛ hã efee faŋŋ akɛ, amɛnyɛmimɛi Kristofoi lɛ ahilɛkɛhamɔ jeee amɛhe sane, ni amɛbuuu hegbɛ ni amɛnyɛmimɛi lɛ yɔɔ akɛ amɛ diɛŋtsɛ amɛkpɛɔ amɛyiŋ yɛ saji ahe lɛ.\n11. Mɛɛ gbɛ nɔ wɔbaanyɛ wɔye wɔbua mɛi krokomɛi be ni amɛkpɛɔ amɛyiŋ yɛ saji ahe lɛ?\n11 Paulo ekpɛɛɛ yiŋ ehãaa enyɛmimɛi Kristofoi lɛ, ejaakɛ ele akɛ amɛyɛ hegbɛ ni amɛ diɛŋtsɛ amɛkpɛɔ amɛyiŋ yɛ saji ahe. Enɛ ji nɔkwɛmɔnɔ kpakpa kɛhã wɔ. (Kanemɔ 2 Korintobii 1:24.) Ŋmɛnɛ lɛ, eyɛ mli akɛ asafoŋ onukpai baanyɛ awo amɛnyɛmimɛi Kristofoi lɛ ŋaa yɛ saji ni esa akɛ mɔ fɛɛ mɔ akpɛ eyiŋ yɛ he lɛ ahe moŋ, shi esa akɛ amɛkase Paulo. Esa akɛ amɛkwɛ jogbaŋŋ ni amɛkakpɛ yiŋ amɛhã amɛ. Be ni amɛtsɔɔ nyɛmi ko nɔ ni Nyɔŋmɔ Wiemɔ lɛ kɛɔ yɛ sane ko he lɛ amɛgbe naa lɛ, esa akɛ amɛshi mɔ lɛ koni lɛ diɛŋtsɛ ekpɛ eyiŋ yɛ nɔ ni ebaafee he. Nilee yɛ mli akɛ amɛbaafee nakai, ejaakɛ nɔ fɛɛ nɔ ni baajɛ yiŋkpɛɛ lɛ mli kɛba, ekpakpa jio, efɔŋ jio lɛ, mɔ lɛ ni baatere. Naa nɔ ko ni he hiaa waa ni esa akɛ wɔkadi: Wɔbaanyɛ wɔgbala mɛi krokomɛi ajwɛŋmɔ kɛya Biblia mli shishitoo mlai loo ŋaawoi ni baanyɛ aye abua amɛ lɛ anɔ. Shi loloolo lɛ, eji amɛ diɛŋtsɛ amɛsɔ̃ akɛ amɛbaakpɛ amɛyiŋ yɛ nɔ ni amɛbaafee he. Kɛ́ amɛkpɛ amɛyiŋ yɛ nilee mli lɛ, amɛbaaná he sɛɛ. Wɔkasusu kɔkɔɔkɔ akɛ wɔyɛ hegbɛ ni wɔkpɛɔ yiŋ wɔhãa wɔnyɛmimɛi Kristofoi lɛ.\nAsafoŋ onukpai ni yɔɔ suɔmɔ lɛ yeɔ amɛbuaa mɛi krokomɛi koni amɛ diɛŋtsɛ amɛkpɛ amɛyiŋ yɛ saji ahe (Kwɛmɔ kuku 11)\nKAAHÃ OHENUMƆI KUDƆ OYIŊKPƐI\n12, 13. Mɛni hewɔ eyɔɔ oshara akɛ wɔbaahã wɔhenumɔi akudɔ wɔ?\n12 Mɛi pii susuɔ akɛ ejeee tɔmɔ akɛ amɛbaafee nɔ ni amɛtsui sumɔɔ. Shi enɛ feemɔ yɛ oshara, ni yɛ gbɛ ko nɔ lɛ, eteɔ shi ewoɔ Ŋmalɛi lɛ po. Biblia lɛ kɛɔ akɛ wɔkanyiɛ wɔhenumɔi loo wɔtsui ni yeee emuu lɛ sɛɛ. (Abɛi 28:26) Mɛni hewɔ? Ejaakɛ “tsui yɔɔ nɛɛ, eyi tɔ kɛ kutumpɔo fe nii fɛɛ, ni esane ehiii kwraa.” (Yer. 17:9) Saji pii yɛ Biblia lɛ mli ni hãa wɔnaa akɛ, kɛ́ wɔnyiɛ wɔtsui sɛɛ lɛ, wɔyagbeŋ naa ekpakpa. (Yer. 3:17; 13:10; 1 Maŋ. 11:9) Mɛɛ naagbai baanyɛ aba kɛji wɔfee nɔ fɛɛ nɔ ni wɔtsui kɛɔ wɔ akɛ wɔfee lɛ?\n13 Yehowa efã wɔ akɛ wɔsumɔ lɛ kɛ wɔtsui fɛɛ, ni wɔsumɔ wɔnaanyo gbɔmɔ tamɔ wɔ diɛŋtsɛ wɔhe. (Mat. 22:37-39) Shi ŋmalɛi ni atsɛ yɛ kuku ni tsɔ hiɛ lɛ mli lɛ hãa wɔnaa akɛ, kɛ́ wɔyadi wɔtsui loo wɔhenumɔi asɛɛ lɛ, wɔnyɛŋ wɔsusu nibii ahe jogbaŋŋ ni no baanyɛ ahã wɔfee nibii ni esaaa. Akɛ nɔkwɛmɔnɔ lɛ, kɛ́ mɛi amli fu lɛ, ewa akɛ amɛbaakpɛ amɛyiŋ yɛ nilee mli. (Abɛi 14:17; 29:22) Nakai nɔŋŋ kɛ́ mɔ ko nijiaŋ je wui lɛ, ewa akɛ ebaakpɛ yiŋ ni ja yɛ saji ahe. (4 Mose 32:6-12; Abɛi 24:10) Biblia lɛ hãa wɔleɔ akɛ, nilee yɛ mli akɛ wɔbaahã Nyɔŋmɔ mla lɛ akudɔ wɔjwɛŋmɔ. (Rom. 7:25) No hewɔ lɛ, kɛ́ ehe bahia ni wɔkpɛ wɔyiŋ yɛ sane ko ni he hiaa he lɛ, esa akɛ wɔkwɛ jogbaŋŋ ni wɔkahã wɔhenumɔi kudɔ wɔ.\n14. Mɛni hãa wɔnaa akɛ, ejeee tɔmɔ akɛ mɔ ko baatsake ejwɛŋmɔ yɛ yiŋ ko ni ekpɛ lɛ he?\n14 Esa akɛ wɔkpɛ wɔyiŋ yɛ nilee mli. Shi kɛ́ wɔkpɛ wɔyiŋ yɛ nilee mli po lɛ, bei komɛi lɛ, ehe baahia ni wɔsusu yiŋkpɛɛ lɛ he ekoŋŋ, ni wɔkwɛ kɛji esa akɛ wɔtsake wɔjwɛŋmɔ. Yehowa fee enɛ he nɔkwɛmɔnɔ. Ekpɛ eyiŋ akɛ ebaakpãtã Ninivebii ni hi shi yɛ Yona beiaŋ lɛ ahiɛ. Shi be ni “Nyɔŋmɔ na amɛnifeemɔ nii lɛ, akɛ amɛkpale kɛjɛ amɛgbɛ fɔŋ lɛ nɔ” lɛ, eshwa ehe loo etsake ejwɛŋmɔ “yɛ efɔŋ ní ekɛɛ ebaafee amɛ lɛ hewɔ, ni efeee.” (Yona 3:10) Be ni Yehowa na akɛ Ninivebii lɛ etsake amɛtsui, ni amɛkpa nibii gbohii ni amɛfeɔ lɛ, lɛ hu etsake yiŋ ni ekpɛ yɛ amɛhe lɛ. Enɛ hãa wɔnaa akɛ, Yehowa nuɔ nii ashishi, ebaa ehe shi, ni eyɛ musuŋtsɔlɛ. Kɛfata he lɛ, Nyɔŋmɔ tamɔɔɔ adesai, ejaakɛ kɛ́ emli fu po lɛ, ekpɛɔ eyiŋ yɛ nilee mli.\n15. Mɛɛ yiŋtoi ahewɔ ekolɛ ehe baahia ni wɔtsake yiŋ ko ni wɔkpɛ lɛ?\n15 Bei komɛi lɛ, ehi akɛ wɔbaasusu yiŋ ko ni wɔkpɛ lɛ he ekoŋŋ wɔkwɛ. Ekolɛ, kɛjɛ be ni wɔkpɛ nakai yiŋ lɛ, nibii etsake, ni no hewɔ lɛ, ehe baahia ni wɔ hu wɔtsake wɔjwɛŋmɔ. Yehowa po tsake ejwɛŋmɔ yɛ yiŋ komɛi ni ekpɛ lɛ ahe be ni nibii tsake. (1 Maŋ. 21:20, 21, 27-29; 2 Maŋ. 20:1-5) Kɛ́ wɔná wɔle saji hei yɛ yiŋ ko ni wɔkpɛ momo lɛ he lɛ, no hu baanyɛ ahã wɔsusu nakai yiŋkpɛɛ lɛ he ekoŋŋ. Be ko lɛ, afolɔ Saul nabi Mefiboshet naa ahã Maŋtsɛ David, ni no hã ekpɛ yiŋ ko ni ejaaa. Sɛɛ mli be ni David ná ele anɔkwale ni yɔɔ sane lɛ mli lɛ, etsake yiŋ ni ekpɛ lɛ. (2 Sam. 16:3, 4; 19:25-30) Bei komɛi lɛ, nilee yɛ mli akɛ wɔ hu wɔbaafee nakai.\n16. (a) Mɛni ji nibii komɛi ni baaye abua wɔ ni wɔkpɛ wɔyiŋ yɛ nilee mli? (b) Mɛni hewɔ esa akɛ wɔsusu yiŋ komɛi ni wɔkpɛ momo lɛ ahe ekoŋŋ? Ni mɛɛ gbɛ nɔ wɔbaanyɛ wɔfee nakai?\n16 Biblia lɛ woɔ wɔ ŋaa ni wɔto wɔtsui shi kɛ́ ehe bahia ni wɔkpɛ wɔyiŋ yɛ sane ko ni he hiaa lɛ he. (Abɛi 21:5, Ga Biblia hee) Kɛ́ wɔhe be kɛsusu saji ahe jogbaŋŋ dani wɔkpɛ wɔyiŋ lɛ, ewaaa akɛ wɔbaakpɛ yiŋ ni ja. (1 Tes. 5:21) Dani wekuyitso ko baakpɛ eyiŋ yɛ sane ko he lɛ, esa akɛ ehe be kɛpɛi Ŋmalɛi lɛ kɛ asafo lɛ woji lɛ amli, ni ebo nibii ni mɛi krokomɛi ni yɔɔ weku lɛ mli lɛ yɔɔ kɛɛmɔ lɛ toi. Kɛ́ obaakai lɛ, Nyɔŋmɔ kɛɛ Abraham akɛ ebo eŋa lɛ toi. (1 Mose 21:9-12) Esa akɛ asafoŋ onukpai hu ahe be kɛtao nibii amli. Kɛfata he lɛ, esaaa akɛ efeɔ amɛ hiɛgbele, loo ewaa kɛhãa amɛ akɛ amɛbaatsake amɛjwɛŋmɔ yɛ yiŋ ko ni amɛkpɛ lɛ he kɛji ehe bahia ni amɛfee nakai yɛ saji hei komɛi ni amɛná amɛle lɛ ahewɔ. Kɛ́ amɛfee nakai lɛ, no baatsɔɔ akɛ amɛnuɔ nii ashi, ni amɛbaa amɛhe shi, ni no baafee nɔkwɛmɔnɔ kpakpa kɛhã asafoŋbii lɛ fɛɛ. Ni kɛ́ asafoŋbii lɛ kase sui kpakpai nɛɛ lɛ, toiŋjɔlɛ kɛ ekomefeemɔ baahi asafo lɛ mli.—Bɔf. 6:1-4.\nFEEMƆ NƆ NI OKPƐ OYIŊ AKƐ OBAAFEE LƐ\n17. Te wɔbaafee tɛŋŋ wɔkpɛ yiŋ ni ja yɛ saji ahe?\n17 Yiŋkpɛi komɛi yɛ hiɛdɔɔ fe ekrokomɛi. Yiŋkpɛi ni yɔɔ hiɛdɔɔ nɛɛ eko ji, kɛji wɔbaabote gbalashihilɛ mli loo wɔbaahi shi oshija. Ni kɛ́ wɔkpɛ wɔyiŋ akɛ wɔbaabote gbalashihilɛ mli lɛ, ehe baahia ni wɔkpɛ wɔyiŋ yɛ mɔ ni wɔbaasumɔ ni wɔkɛhi shi lɛ he. Ekroko hu ji, be ni wɔbaasumɔ ni wɔkɛ wɔhe awo be fɛɛ sɔɔmɔ nitsumɔ lɛ mli, kɛ bɔ ni wɔbaafee wɔfee nakai. Dani wɔbaakpɛ wɔyiŋ yɛ saji nɛɛ kɛ ekrokomɛi ni tamɔ nakai lɛ ahe lɛ, esa akɛ wɔsɔle ni wɔsusu nibii ahe kɛya shɔŋŋ, ni ekolɛ enɛ baahe be. Kɛfata he lɛ, esa akɛ wɔkɛ wɔhiɛ afɔ̃ Yehowa nɔ kwraa akɛ ebaatsɔɔ wɔ gbɛ ni esa akɛ wɔkɔ. (Abɛi 1:5) Ŋaawoi ni yɔɔ Biblia lɛ mli lɛ anɔ bɛ, no hewɔ lɛ, esa akɛ wɔkɛ wɔhe afɔ̃ nɔ, ni wɔsɔle koni Yehowa atsɔɔ wɔ gbɛ. Be fɛɛ be lɛ, esa akɛ wɔkai akɛ, Yehowa baanyɛ aduro wɔ sui ni baaye abua wɔ ni wɔyiŋkpɛi kɛ esuɔmɔnaa nii akpã gbee. Dani wɔbaakpɛ wɔyiŋ yɛ sane ko ni he hiaa lɛ he lɛ, esa akɛ wɔhã efee wɔsu akɛ wɔbaabi wɔhe akɛ: ‘Ani miyiŋkpɛɛ lɛ baatsɔɔ akɛ misumɔɔ Yehowa? Ani ebaahã miishɛɛ kɛ toiŋjɔlɛ ahi miweku lɛ mli? Ani ebaatsɔɔ akɛ mitoɔ mitsui shi ni mimli hi?’\n18. Mɛni hewɔ Yehowa miisumɔ ni wɔ diɛŋtsɛ wɔkpɛ wɔyiŋ yɛ saji ahe lɛ?\n18 Yehowa enyɛɛɛ wɔnɔ ni wɔsumɔ lɛ ni wɔsɔmɔ lɛ. Eduro wɔ heyeli. No hewɔ lɛ, wɔyɛ hegbɛ ni wɔ diɛŋtsɛ wɔhalaa kɛji wɔbaasɔmɔ lɛ loo wɔsɔmɔɔɔ lɛ. (Yosh. 24:15; Jaj. 5:3) Kɛ̃lɛ, kɛ́ wɔdamɔ Biblia lɛ nɔ wɔkpɛ wɔyiŋ yɛ nɔ ko he lɛ, eekpa gbɛ akɛ wɔbaatsu wɔyiŋkpɛɛ lɛ he nii. Kɛ́ wɔhe wɔye akɛ gbɛtsɔɔmɔi kɛ shishitoo mlai fɛɛ ni Yehowa ejɛ mlihilɛ mli ekɛhã wɔ lɛ hi lɛ, no baaye abua wɔ ni wɔkpɛ wɔyiŋ yɛ nilee mli, ni wɔfi shi yɛ wɔgbɛi fɛɛ mli.—Yak. 1:5-8; 4:8.


Yosef kɛ Maria Ŋɔ Abifao Yesu Kɛtee Sɔlemɔwe Lɛ | Yesu Wala Shihilɛ\nKANEMƆ YƐ Alur Amharic Arabic Armenia Aymara Azerbaijani Azerbaijani (Cyrillic) Batak (Karo) Bicol Blɔfo Bulgaria Cambodia Catalan Cebuano Chichewa Chitonga Chitumbuka Cibemba Croatia Dangme Denmark Dutch Efik Estonia Ewe Fiji Fon French Ga Georgia Germany Guarani Gujarat Gun Haitian Creole Hebri Hela Hiligaynon Hungary Igbo Iloko Indonesia Isoko Italia Japan Jula Kabiye Kazakh Kikaonde Kikongo Kikuyu Kiluba Kinyarwanda Kirghiz Kiribati Kirundi Kisonge Kongo Korea Lingala Luganda Luo Luvale Macedonia Macua Malagasy Malay Malta Mauritia Creole Maya Moore Myanmar Ndau Nigerian Pidgin Norway Oromo Ossetia Otetela Pangasinan Papiamento (Curaçao) Persia Poland Portugal Quechua (Ayacucho) Quechua (Cuzco) Romania Russia Samoa Sango Sena Sepedi Serbia Serbia (Roma) Seychelles Creole Shona Silozi Sinhala Slovenia Solomon Islands Pidgin Spania Sranantongo Swahili Swahili (Congo) Sweden Tagalog Tahiti Tajiki Tamil Tatar Thailand Tigrinya Tok Pisin Tshiluba Turkey Turkmen Tuvalu Twi Tzotzil Ukrain Umbundu Uruund Uzbek Vietnam Wallis Waray-Waray\nAFO YESU KETIA NI SƐƐ MLI LƐ AKƐ LƐ BA SƆLEMƆWE LƐ\nYɛ nɔ najiaŋ ni Yosef kɛ Maria baaku amɛsɛɛ kɛya Nazaret lɛ, amɛtee nɔ amɛhi Betlehem. Be ni Yesu ná gbii kpaanyɔ lɛ, amɛhã afo lɛ ketia taakɛ Mla ni Nyɔŋmɔ kɛhã Israelbii lɛ fã ni afee lɛ. (3 Mose 12:2, 3) Eji Israelbii lɛ akusum hu akɛ, amɛwo binuu gbɛ́i yɛ gbi ni afoɔ lɛ ketia lɛ nɔ. Amɛwo amɛbinuu lɛ gbɛ́i Yesu, taakɛ bɔfo Gabriel kɛɛ amɛfee lɛ.\nNɔ ni fe nyɔɔŋ kome eho, agbɛnɛ Yesu ená gbii 40. Nɛgbɛ efɔlɔi lɛ kɛ lɛ tee agbɛnɛ? Amɛkɛ lɛ kwɔ kɛtee sɔlemɔwe lɛ yɛ Yerusalem, ni jɛmɛ kɛ he ni amɛyɔɔ lɛ jekɛɛɛ tsɔ. Mla lɛ tsɔɔ akɛ, kɛji yoo ko fɔ binuu lɛ, gbii 40 sɛɛ lɛ, esa akɛ ekɛ hetsuumɔ afɔle aya sɔlemɔwe lɛ.—3 Mose 12:4-8.\nMaria fee nakai. Ekɛ loofɔji bibii enyɔ bahã akɛ afɔle. Enɛ hãa wɔnaa akɛ Yosef kɛ Maria bɛ nɔ ko tsɔ. Mla lɛ bi ni akɛ gwantɛŋbi kɛ loofɔlɔ kome aba. Shi kɛ́ yoofɔyoo lɛ nyɛŋ aná gwantɛŋbi lɛ, ebaanyɛ ekɛ kosɛɛ okpoi enyɔ loo shĩa okpoi bibii enyɔ aba. Enɛ Maria ná, no hewɔ lɛ, no ekɛtee.\n‘BE KƐHÃ AMƐHETSUUMƆ LƐ SHƐ’\nKɛ́ Israel yoo ko fɔ lɛ, abuɔ lɛ akɛ ehe tseee yɛ kusum naa kɛyashi be ko. Kɛ́ nakai gbii lɛ ba naagbee lɛ, esa akɛ mɔ lɛ kɛ shãa afɔle aya koni akɛshã hetsuumɔ afɔle ahã lɛ. No hewɔ lɛ, enɛ hãa mɛi fɛɛ kaiɔ akɛ, akɛ emuu ni ayeee, loo esha efɔ adesa ko kɛba shihilɛ mli. Abifao Yesu eye emuu ni eyɛ krɔŋkrɔŋ. (Luka 1:35) Fɛɛ sɛɛ lɛ, taakɛ Mla lɛ biɔ lɛ, Maria kɛ Yosef kɛ “lɛ kwɔ kɛtee” sɔlemɔwe lɛ “kɛhã amɛhetsuumɔ.”—Luka 2:22.\nBe ni Maria kɛ Yosef yɔɔ sɔlemɔwe lɛ, nuumo ko ba amɛŋɔɔ. Atsɛɔ lɛ Simeon. Nyɔŋmɔ ejie kpo etsɔɔ lɛ akɛ, ebaana Kristo loo Mesia ni Yehowa ewo ehe shi lɛ dani ebaagbo. Yɛ nɛkɛ gbi nɛɛ nɔ lɛ, mumɔ krɔŋkrɔŋ lɛ kpala Simeon kɛtee sɔlemɔwe lɛ, ni eyana Yosef kɛ Maria kɛ amɛbinuu abifao lɛ. Simeon he abifao lɛ, ni ehiɛ lɛ yɛ ekpɔkɔiaŋ.\nBe ni Simeon hiɛ Yesu lɛ, eda Nyɔŋmɔ shi ekɛɛ: “Agbɛnɛ, Nuŋtsɔ Ofe, oohã onyɔŋ lɛ aya yɛ toiŋjɔlɛ mli, taakɛ ojaje lɛ, ejaakɛ mihiŋmɛii ena gbɛ ni obaatsɔ nɔ ohere yiwala ní osaa oto yɛ mɛi fɛɛ ahiɛ lɛ, la ni akɛbaajie jeŋmaji lɛ ahiɛhaanɔ lɛ kɛya lɛ, ni eji omaŋ Israel anunyam.”—Luka 2:29-32.\nBe ni Yosef kɛ Maria nu enɛ lɛ, amɛnaa kpɛ amɛhe. Simeon jɔɔ amɛ, ni ekɛɛ Maria akɛ ahala ebinuu lɛ “kɛhã mɛi babaoo ashigbeemɔ kɛ amɛshitee ekoŋŋ yɛ Israel,” ni akɛ, Maria baaye awerɛho tamɔ nɔ ni akɛ klante ni naa ba egbu emli.—Luka 2:34.\nMɔ kroko hu yɛ jɛmɛ nakai gbi lɛ. Atsɛɔ lɛ Hana, ni eji gbalɔ yoo ko ni eye afii 84. Anɔkwa, enane kpaaa yɛ sɔlemɔwe lɛ. Yɛ ŋmɛlɛtswaa nɛɛ nɔ lɛ, eba Yosef, Maria, kɛ abifao Yesu lɛ ŋɔɔ. Hana bɔi Nyɔŋmɔ shidaa, ni ewie Yesu he etsɔɔ mɛi fɛɛ ni miisumɔ ni amɛbo toi lɛ.\nBo lɛ, kwɛ bɔ ni nibii ni tee nɔ yɛ sɔlemɔwe lɛ baahã Yosef kɛ Maria mii ashɛ amɛhe ahã! Nibii nɛɛ fɛɛ maa nɔ mi akɛ, amɛbinuu lɛ ji Mɔ ni Nyɔŋmɔ Ewo Ehe Shi lɛ lɛɛlɛŋ.\nMɛɛ be awoɔ Israel gbekɛbii hii gbɛ́i?\nMɛni esa akɛ yoofɔyoo ko afee kɛji ebinuu ná gbii 40? Mɛni Maria fee ní hãa wɔnaa akɛ ebɛ nɔ ko tsɔ?\nBe ni amɛyɔɔ sɔlemɔwe lɛ, namɛi yɔse mɔ ni Yesu ji, ni mɛni amɛfee kɛtsɔɔ nakai?


Mɛni Hewɔ Yehowa Odasefoi Yeee Fɔmɔ Gbi? | FAQ\nKANEMƆ YƐ Abkhaz Afrikaans Albania Amerika Mumuii Awiemɔ Amharic Arabic Arabic (Lebanon) Argentina Mumuii Awiemɔ Armenia Armenia (West) Australia Mumuii Awiemɔ Azerbaijani Bashkir Basque Bassa (Cameroon) Batak (Toba) Belgium French Mumuii Awiemɔ Bicol Blɔfo Bosnian Boulou Brazil Mumuii Awiemɔ Bulgaria Cakchiquel (Western) Cambodia Catalan Cebuano Chavacano Chile Mumuii Awiemɔ Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Colombia Mumuii Awiemɔ Corsican Croatia Czech Dangme Denmark Dutch Estonia Ewe Fante Faroese Fiji Filipi Mumuii Awiemɔ Finland Fon French Ga Galician Garifuna Georgia Germany Greenland Guarani Gun Haitian Creole Hebri Hela Hiligaynon Hungary Hungary Mumuii Awiemɔ Iban Ibanag Igbo Iloko Indonesia Ireland Mumuii Awiemɔ Isoko Italia Japan Japan Mumuii Awiemɔ Javanese Kabiye Kabyle Kachin Karen (S'gaw) Kazakh Kazakh (Arabic) Kikaonde Kikuyu Kinyarwanda Kirghiz Kirundi Korea Kwanyama Lingala Lithuania Lomwe Low German Luvale Malagasy Malay Malayalam Malta Mam Mapudungun Mauritia Creole Maya Mazatec (Huautla) Mexico Mumuii Awiemɔ Mingrelian Mixe (North Central) Mongolia Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndau Ndebele (Zimbabwe) Nepali Ngabere Nias Norway Nzema Oromo Ossetia Pangasinan Paraguay Mumuii Awiemɔ Persia Peru Mumuii Awiemɔ Poland Portugal (Portugal) Portuguese (Brazil) Punjabi Quechua (Cuzco) Rarotongan Romania Romania Mumuii Aweimɔ Russia Russia Mumuii Awiemɔ Sepedi Serbia (Roma) Serbian (Cyrillic) Sesotho (Lesotho) Setswana Shona Sidama Silozi Sinhala Slovak Slovenia Solomon Islands Pidgin Somali Spania Spania Mumuii Awiemɔ Sunda Swahili Sweden Swedish Mumuii Awiemɔ Tagalog Tahiti Tajiki Tarascan Tatar Telugu Tetun Dili Thailand Tigrinya Tlapanec Tojolabal Tonga Totonac Tsonga Turkey Turkmen Tzeltal Tzotzil Uighur (Cyrillic) Ukrain Urdu Uzbek Uzbek (Roman) Valencian Venda Vezo Vietnam Wallis Welsh Xhosa Yoruba Zapotec (Isthmus) Zapotec (Lachiguiri) Zulu\nYehowa Odasefoi yeee fɔmɔ gbi ejaakɛ wɔheɔ wɔyeɔ akɛ gbii juji nɛɛ esaaa Nyɔŋmɔ hiɛ. Eyɛ mli akɛ Biblia lɛ ewieko yɛ faŋŋ mli akɛ akɛye fɔmɔ gbi moŋ, shi Biblia yeɔ ebuaa wɔ ni wɔsusuɔ nibii titrii komɛi ni kɔɔ he lɛ ahe ni wɔnaa Nyɔŋmɔ susumɔ yɛ he. Naa nibii titrii nɛɛ ejwɛ komɛi kɛ Biblia mli shishitoo mlai ni kɔɔ he.\nFɔmɔ gbiyeli jɛ wɔŋjamɔ mli. Wolo ko (Funk & Wagnalls Standard Dictionary of Folklore, Mythology, and Legend) tsɔɔ mli akɛ, aná gbijurɔyeli nɛɛ kɛjɛ susumɔ ko ni ahiɛ lɛ mli, no ji akɛ, “yɛ mɔ ko fɔmɔ gbi nɔ lɛ, mumɔi fɔji kɛ nibii komɛi náa hegbɛ amɛtutuaa mɔ ni yeɔ efɔmɔ gbi lɛ” no hewɔ lɛ, “enanemɛi ni baa jɛmɛ lɛ, kɛ nibii ni amɛwieɔ kɛbaa jɔɔmɔ amɛhãa lɛ lɛ buɔ ehe.” Wolo ko (The Lore of Birthdays) wie akɛ, yɛ blema lɛ, fɔmɔ gbii ahe saji ni aŋmalaa ashwieɔ shi lɛ “yeɔ ebuaa koni ana nibii ni baaba mɔ lɛ nɔ wɔsɛɛ” kɛtsɔ “ŋulamiiaŋkwɛmɔ nɔ.” Wolo nɛɛ kɛfata he akɛ, “aheɔ ayeɔ akɛ kɛnrɛi ni asuɔ yɛ fɔmɔ gbijurɔyeli lɛ nɔ lɛ ji majik nifeemɔ ko ni hãa mɔ náa shade kpakpa.”\nShi Biblia lɛ wieɔ eshiɔ majik, klamɔ, mumɔi kɛshãramɔ, loo “nɔ ko ni tamɔ nakai.” (5 Mose 18:14; Galatiabii 5:19-21) Anɔkwa, yiŋtoo kome hewɔ ni Nyɔŋmɔ kpãtã blema Babilon maŋ lɛ hiɛ ji, amɛkɛ amɛhe wo ŋulamiiaŋkwɛmɔ nifeemɔi ni tamɔ klamɔ nɔŋŋ lɛ mli. (Yesaia 47:11-15) Yehowa Odasefoi leee bɔ ni fee ni kusum fɛɛ kusum je shishi; shi kɛ́ Biblia lɛ kɛ gbɛtsɔɔmɔ ko ni yɔɔ faŋŋ hã lɛ, wɔbɔɔ mɔdɛŋ ni wɔbo toi.\nBlema Kristofoi lɛ yeee fɔmɔ gbi. Wolo ko (The World Book Encyclopedia) wie akɛ “blema Kristofoi lɛ na fɔmɔ gbiyeli akɛ ejɛ wɔŋjamɔ mli.” Biblia lɛ tsɔɔ akɛ, Yesu kaselɔi lɛ kɛ mɛi krokomɛi ni Yesu diɛŋtsɛ tsɔɔ amɛ nii lɛ efee nɔkwɛmɔnɔ amɛhã Kristofoi fɛɛ ni amɛnyiɛ sɛɛ.—2 Tesalonikabii 3:6.\nGbi jurɔ pɛ ni akpaa Kristofoi gbɛ akɛ amɛye lɛ kɔɔɔ fɔmɔ he, moŋ lɛ ekɔɔ gbele he, ni no ji Yesu gbele lɛ. (Luka 22:17-20) Esaaa akɛ enɛ feɔ wɔ naakpɛɛ, ejaakɛ Biblia lɛ kɛɔ akɛ “gbele gbi hi fe fɔmɔ gbi.” (Jajelɔ 7:1) Be ni Yesu yɔɔ shikpɔŋ lɛ nɔ lɛ efee gbɛ́i kpakpa yɛ Nyɔŋmɔ hiɛ, ni no hã egbele gbi fee nɔ ni sɛɛnamɔ yɔɔ he fe efɔmɔ gbi.—Hebribii 1:4.\nBiblia lɛ ewieko yɛ he ko he ko akɛ Nyɔŋmɔ tsulɔ ko ye efɔmɔ gbi. Jeee akɛ hiɛ kpa nɔ akɛ abaaŋma hewɔ, ejaakɛ aŋmala mɛi enyɔ komɛi ni sɔmɔɔɔ Yehowa lɛ afɔmɔ gbii ahe saji yɛ Biblia lɛ mli. Kɛ̃lɛ, Biblia lɛ ewieee fɔmɔ gbii nɛɛ eko eko he ekpakpa.—1 Mose 40:20-22; Marko 6:21-29.\nAni Odasefoi abii nuɔ he akɛ nɔ ko miiŋmɛɛ amɛ akɛni amɛyeee fɔmɔ gbi lɛ hewɔ?\nTamɔ bɔ ni fɔlɔi kpakpai feɔ lɛ, Odasefoi feɔ nibii srɔtoi kɛjieɔ suɔmɔ kpo amɛtsɔɔ amɛbii yɛ afi lɛ mli fɛɛ, ekomɛi ji amɛkeɔ amɛ nii ni amɛfeɔ henaabuamɔi kɛjieɔ amɛhiɛtserɛ. Nyɔŋmɔ jɛɔ esuɔmɔ mli ehãa ebii nibii kpakpai be fɛɛ be, ni fɔlɔi ni ji Kristofoi bɔɔ mɔdɛŋ akɛ amɛkase lɛ. (Mateo 7:11) Saji ni nyiɛ sɛɛ nɛɛ ni Odasefoi abii wie lɛ hãa wɔnaa akɛ amɛnuuu he akɛ nɔ ko miiŋmɛɛ amɛ:\n“Kɛ́ onine shɛ nikeenii ko ni okpaaa gbɛ nɔ lɛ, omii shɛɔ ohe waa.”—Tammy, eye afii 12.\n“Eyɛ mli akɛ akeee mi nii kɛ́ eshɛ mifɔmɔ gbi moŋ, shi mifɔlɔi keɔ mi nii bei krokomɛi. Misumɔɔ lɛ nakai, ejaakɛ mikpaaa gbɛ.”—Gregory, eye afii 11.\n“Ani osusuɔ akɛ, kɛ́ akɛ miniti 10 ye keeki fioo, ni alá lɛ etsɔɔ akɛ aafee paati? Ba mishĩa lɛ ni obaana paati diɛŋtsɛ!”—Eric, eye afii 6.\nKɛmaje Mɔ Ko Kɛmaje Mɔ Ko Mɛni Hewɔ Yehowa Odasefoi Yeee Fɔmɔ Gbi?


Bɔfoi 27 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\nPaulo kwɔ meele kɛtee Roma (1-12)\nMeele lɛ kɛ ahum ko kpe (13-38)\nMeele lɛ yasha shi (39-44)\n27 Agbɛnɛ, akɛni akpɛ mli akɛ akɛ wɔ baawo meele mli kɛya Italia hewɔ lɛ, amɛŋɔ Paulo kɛ gboklɛfoi krokomɛi amɛwo asraafoiatsɛ ko ni atsɛɔ lɛ Yulio ni jɛ Augusto asraafoi akuu lɛ mli lɛ dɛŋ. 2 Be ni wɔbote meele ko ni jɛ Adramitio ní baafã kɛyatsɔ Asia kpokpaa lɛ ŋshɔnaa maji lɛ anɔ lɛ mli lɛ, wɔfã; no mli lɛ Aristarko, ni ji Makedonianyo ko ni jɛ Tesalonika lɛ fata wɔhe. 3 Enɔ jetsɛremɔ lɛ, wɔyadamɔ Sidon, ni Yulio kɛ Paulo ye yɛ mlihilɛ naa,* ni eŋmɛ lɛ gbɛ ní eya enanemɛi lɛ aŋɔɔ ní amɛkwɛ lɛ. 4 Ni wɔkɛ meele fã kɛjɛ jɛmɛ ni wɔshrã Kipro he koni no abu wɔhe kɛjɛ kɔɔyɔɔ lɛ he, ejaakɛ no mli lɛ wɔmiikpee kɔɔyɔɔ. 5 Ni wɔtsɔ ŋshɔ lɛ hiɛ kɛnyiɛ Kilikia kɛ Pamfilia koŋ nɔ ni wɔyadamɔ Mira yɛ Likia. 6 Ni asraafoiatsɛ lɛ na meele ko ni jɛ Aleksandria ní miiya Italia yɛ jɛmɛ, ni ehã wɔkwɔ no. 7 Agbɛnɛ, wɔkɛ meele lɛ nyiɛ blɛoo gbii saŋŋ, ni ekpakpa ko dani wɔbashɛ Knido. Akɛni kɔɔyɔɔ lɛ eŋmɛɛɛ wɔ gbɛ hewɔ lɛ, wɔshrã Kreta he yɛ Salmone koni no abu wɔhe kɛjɛ kɔɔyɔɔ lɛ he. 8 Ni ekpakpa ko dani wɔnyɛ wɔfo mli kɛba he ko ni atsɛɔ jɛmɛ Lɛjiadaamɔhe Fɛfɛo ní bɛŋkɛ Lasea maŋ lɛ. 9 Be saŋŋ eho, ni kɛbashi be nɛɛ eyɛ oshara akɛ abaanyiɛ ŋshɔ hiɛ ejaakɛ Kpatamɔ Gbi* ni ahiɔ ŋmaa lɛ po eho, no hewɔ lɛ, Paulo wo ŋaa ko, 10 ekɛɛ amɛ akɛ: “Ataamɛi, miina akɛ nifitemɔ kɛ niŋmɛɛmɔ pii baaba gbɛfãa nɛɛ mli, ni jeee meele lɛ kɛ emli jatsui lɛ anɔ kɛkɛ, shi wɔwala* hu.” 11 Shi asraafoiatsɛ lɛ bo meele kudɔlɔ lɛ kɛ meeletsɛ lɛ toi moŋ fe nɔ ni eeebo nɔ ni Paulo wieɔ lɛ toi. 12 Akɛni lɛjiadaamɔhe lɛ jeee he ko ni sa kɛhã fɛ̃ibeyeli hewɔ lɛ, amɛteŋ mɛi babaoo wo ŋaa akɛ afã kɛje jɛmɛ, ní akwɛ akɛ amɛbaanyɛ amɛyashɛ Foinike, lɛjiadaamɔhe ko ni yɔɔ Kreta ni kwɛɔ wuoyi-boka kɛ kooyi-boka gbɛ lɛ lo, koni amɛyaye fɛ̃i be lɛ yɛ jɛmɛ. 13 Be ni kɔɔyɔɔ hɛrɛbii ko tswa kɛjɛ wuoyigbɛ lɛ, amɛsusu akɛ amɛyiŋtoo lɛ baaba mli, ni amɛfamɔ sɛ́kɛi lɛ, ni amɛfã kɛshrã Kreta he kpaakpa. 14 Shi etsɛɛɛ kɛkɛ ni ahum ko ni atsɛɔ lɛ Yurakilo* lɛ fã kɛba ŋshɔkpɔ lɛ nɔ. 15 Akɛni meele lɛ miijija waa ni enyɛɛɛ kɔɔyɔɔ lɛ ekpee hewɔ lɛ, wɔhã kɔɔyɔɔ lɛ kpala wɔ. 16 Kɛkɛ ni wɔkɛ foi shrã ŋshɔkpɔ bibioo ko ni atsɛɔ lɛ Kauda lɛ he koni no abu wɔhe kɛjɛ kɔɔyɔɔ lɛ he, ni kɛ̃lɛ ekpakpa ko dani wɔnyɛ wɔmɔ bonto* ni yɔɔ meele lɛ sɛɛ lɛ mli. 17 Shi be ni amɛgbala bonto lɛ kɛwo meele lɛ mli lɛ, amɛkɛ nibii fimɔ meele lɛ, ni akɛni amɛmiishe gbeyei akɛ amɛbaayagbee Sirti* shia lɛ nɔ hewɔ lɛ, amɛjie abalaa lɛ he nibii lɛ, ni kɔɔyɔɔ lɛ kpala wɔ. 18 Akɛni ahum lɛ miitswa meele lɛ gbeyeigbeyei hewɔ lɛ, enɔ jetsɛremɔ lɛ, amɛjie meele lɛ mli nibii lɛ eko amɛshwie. 19 Ni gbi ni ji gbi etɛ lɛ nɔ lɛ, amɛkɛ amɛ diɛŋtsɛ amɛniji jie meele lɛ he nibii lɛ ekomɛi amɛshwie. 20 Akɛni hulu loo ŋulamii pueee gbii saŋŋ, ni ahum ni tswaa kpeɔ wɔ lɛ hu naa wa naakpa* hewɔ lɛ, wɔhiɛnɔkamɔ akɛ abaahere wɔyiwala lɛ fɛɛ bɔi tãa. 21 Be ni amɛteŋ mɔ ko mɔ ko yeko nii be saŋŋ lɛ, Paulo te shi damɔ shi yɛ amɛteŋ ni ekɛɛ: “Ataamɛi, kulɛ esa akɛ nyɛboɔ miŋaawoo lɛ toi, ní akafã kɛje Kreta ní wɔkɛ nifitemɔ kɛ niŋmɛɛmɔ nɛɛ bakpe. 22 Fɛɛ sɛɛ lɛ, amrɔ nɛɛ, miiwo nyɛ hewalɛ akɛ nyɛtsɛa nyɛtsuii nyɛŋmɛa nyɛmli,* ejaakɛ nyɛteŋ mɔ ko* wala eŋmɛŋ lɛ, ja meele lɛ kɛkɛ. 23 Nyɔɔŋ nɛɛ mli lɛ, Nyɔŋmɔ, mɔ nɔ ni miji kɛ mɔ hu ni mikɛ sɔɔmɔ krɔŋŋ hãa lɛ lɛ, bɔfo* ko badamɔ mimasɛi, 24 ni ekɛɛ, ‘Kaashe gbeyei, Paulo. Esa akɛ oyadamɔ Kaisare hiɛ, ni naa! Nyɔŋmɔ eŋɔ mɛi ni kɛ bo yɔɔ meele lɛ mli lɛ fɛɛ eke bo.’ 25 No hewɔ lɛ, ataamɛi, nyɛtsɛa nyɛtsuii nyɛŋmɛa nyɛmli,* ejaakɛ miheɔ Nyɔŋmɔ miyeɔ akɛ bɔ ni abakɛɛ mi lɛ, ebaaba mli nakai pɛpɛɛpɛ. 26 Shi esa akɛ wɔyasha shi yɛ ŋshɔkpɔ ko nɔ.” 27 Agbɛnɛ, gbi ni ji nyɔŋma kɛ ejwɛ lɛ nyɔɔŋ be ni wɔkpalaa kɛyaa kɛbaa yɛ Adria Ŋshɔ lɛ nɔ lɛ, nyɔɔŋteŋ lɛ amlakumɛi lɛ bɔi susumɔ akɛ amɛmiibɛŋkɛ shikpɔŋ ko. 28 Amɛŋmɛɛ susumɔ kpãa lɛ he amɛwo ŋshɔ lɛ mli, ni amɛná abasaŋ nyɔŋmai enyɔ,* no hewɔ lɛ, amɛtee hiɛ fioo ni amɛŋmɛɛ he ekoŋŋ ni amɛná abasaŋ nyɔŋma kɛ enumɔ.* 29 Ni akɛni amɛmiishe gbeyei akɛ ekolɛ wɔbaayagbee tɛsai anɔ hewɔ lɛ, amɛŋmɛ sɛ́kɛi ejwɛ yɛ meele lɛ sɛɛgbɛ, ni amɛná ni kulɛ je etsɛre. 30 Shi be ni amlakumɛi lɛ taoɔ amɛjo foi kɛje meele lɛ mli, ni amɛkwa amɛshi bonto lɛ amɛma ŋshɔ lɛ hiɛ tamɔ nɔ ni amɛyaaŋmɛ sɛ́kɛi yɛ meele lɛ yitsogbɛ lɛ, 31 Paulo kɛɛ asraafoiatsɛ lɛ kɛ asraafoi lɛ akɛ: “Kɛji hii nɛɛ ehiii meele lɛ mli lɛ, no lɛ anyɛŋ nyɛyiwala ahere.” 32 Kɛkɛ ni asraafoi lɛ folɔ bonto lɛ he taŋkpei lɛ ni amɛhã eyagbee shi. 33 Agbɛnɛ be ni je miihe atsɛre lɛ, Paulo wo amɛ fɛɛ hewalɛ akɛ amɛye nɔ ko, ni ekɛɛ: “Ŋmɛnɛ ji gbi ni ji nyɔŋma kɛ ejwɛ ní nyɛtee nɔ nyɛkɛ yeyeeyefeemɔ emɛ ní nyɛyeko nɔ ko nɔ ko kwraa. 34 No hewɔ lɛ, miiwo nyɛ hewalɛ ni nyɛye nɔ ko; ejaakɛ no hi hã nyɛ, ejaakɛ nyɛteŋ mɔ ko mɔ ko yiteŋtsɔi kome folo hiɛ kpãtãŋ.” 35 Be ni ewie enɛ lɛ, ekɔ aboloo,* ni eda Nyɔŋmɔ shi yɛ amɛ fɛɛ amɛhiɛ, ekumɔ mli, ni ebɔi yeli. 36 Ni amɛ fɛɛ amɛtsui nyɔ amɛmli ni amɛ hu amɛbɔi niyeli. 37 Wɔ mɛi ni wɔyɔɔ meele lɛ mli lɛ fɛɛ naa shiɔ mɛi* ohai enyɔ kɛ nyɔŋmai kpawo kɛ ekpaa. 38 Be ni amɛye nii ni amɛtɔrɔ lɛ, amɛshɛrɛ ŋmaa ni amɛwó lɛ amɛshwie ŋshɔ lɛ mli koni meele lɛ afee huyɛhuyɛ. 39 Be ni je tsɛre lɛ, amɛyɔseee shikpɔŋ lɛ shi amɛna bele ko kɛ enaa shia, ni amɛtswa amɛfai shi akɛ, kɛ́ amɛaanyɛ lɛ, amɛbaahã meele lɛ ayakpeleke jɛmɛ. 40 No hewɔ lɛ, amɛfolɔ sɛ́kɛi lɛ amɛwo ŋshɔ lɛ mli, ni nakai be lɛ mli nɔŋŋ lɛ, amɛfɛne kudɔi lɛ ahe taŋkpei lɛ; ni amɛshi meele lɛ hiɛgbɛ abalaa lɛ koni kɔɔyɔɔ lɛ akpala meele lɛ kɛya ŋshɔnaagbɛ. 41 Be ni amɛyagbee shia ni etĩa babaoo yɛ ŋshɔ lɛ mli lɛ nɔ lɛ, amɛkɛ meele lɛ yasha shi ni meele lɛ yitsogbɛ lɛ yatsɛkɛ shi ni etsiii ehe, shi ŋshɔkei lɛ anaawalɛ lɛ jwara meele lɛ sɛɛgbɛ lɛ dukuduku. 42 Kɛkɛ ni asraafoi lɛ kpɛ mli akɛ amɛbaagbe gboklɛfoi lɛ, koni mɔ ko mɔ ko akasere kɛmiiya ni ejo foi. 43 Shi akɛni asraafoiatsɛ lɛ etswa efai shi akɛ ebaabaa Paulo yi hewɔ lɛ, eŋmɛɛɛ amɛ gbɛ ni amɛtsu amɛyiŋtoo lɛ he nii. Efã mɛi ni baanyɛ asere lɛ akɛ amɛtu amɛgbee ŋshɔ lɛ mli ni amɛ tsutsu amɛya shikpɔŋ, 44 ní mɛi ni eshwɛ lɛ ateŋ mɛi komɛi abumɔ ŋmoŋmoloji anɔ ní mɛi krokomɛi hu abumɔ meele koi lɛ anɔ kɛnyiɛ sɛɛ. No hewɔ lɛ, amɛ fɛɛ amɛyashɛ shikpɔŋ shweshweeshwe.\n^ Aloo “ekɛ Paulo ye yɛ gbɛ ni tsɔɔ akɛ esumɔɔ gbɔmɔ nɔ.”\n^ Ayeɔ gbi nɛɛ yɛ Tishri nyɔɔŋ lɛ ní kɛ wɔŋmɛnɛŋmɛnɛ beaŋ September loo October yeɔ egbɔ lɛ nɔ, ni eji be ni nugbɔ bɔiɔ nɛmɔ, kɛ be ni ŋshɔ lɛ feɔ hamahama.\n^ Ni tsɔɔ akɛ, kooyi-boka kɔɔyɔɔ ko.\n^ Lɛlɛ bibioo ko ni akɛwoɔ meele he ni abaanyɛ akɛbaa mɛi ayi.\n^ Sht. ŋm., “jeee nɔ ko bibioo.”\n^ Aloo “nyɛnáa ekãa.”\n^ Aloo “susuma ko.”\n^ Aloo “ŋwɛibɔfo.”\n^ Aaafee m 36 (nat 120).\n^ Aaafee m 27 (nat 90).


Wɔmiiye Hewolonɔ Su Mlijiemɔ Nɔ—Mɛni Hewɔ Wɔbɔɔ Mɔdɛŋ koni Wɔkaná Mɛi ni Jɛ Maji Krokomɛi Anɔ lɛ Ahe Jwɛŋmɔ ni Ejaaa Lɛ?\nKANEMƆ YƐ Afrikaans Albania Amharic Arabic Armenia Azerbaijani Azerbaijani (Cyrillic) Blɔfo Catalan Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitumbuka Croatia Czech Denmark Dutch Efik Estonia Fante Fiji Finland French Ga Garifuna Georgia Germany Gujarat Haitian Creole Hela Hungary Indonesia Italia Japan Kannada Kinyarwanda Korea Lithuania Malagasy Malay Malayalam Myanmar Nahuatl (Central) Norway Oromo Persia Poland Portugal (Portugal) Portuguese (Brazil) Punjabi Rarotongan Romania Russia Sepedi Serbia (Roma) Serbian (Cyrillic) Sesotho (Lesotho) Setswana Sinhala Slovak Slovenia Spania Swahili Sweden Tagalog Tahiti Tarascan Tigrinya Totonac Tsonga Turkey Tzeltal Tzotzil Ukrain Urdu Valencian Xhosa Zapotec (Lachiguiri) Zulu\nWɔmiiye Hewolonɔ Su Mlijiemɔ Nɔ\nYehowa Odasefoi heɔ amɛyeɔ akɛ adesai fɛɛ yeɔ egbɔ yɛ Nyɔŋmɔ hiɛ. (Bɔfoi 10:34, 35) Wɔtsɔɔ Biblia lɛ ni wɔkɛ mɛi kaseɔ lɛ nɔ wɔyeɔ wɔbuaa mɛi po ni hewolonɔ su mlijiemɔ ehé shi yɛ amɛtsui mli lɛ ni amɛfeɔ tsakemɔi.\nKɛfata he lɛ, wɔfiii kui loo nifeemɔi ni woɔ hewolonɔ su mlijiemɔ, loo amɛhãa anáa hetsɛ ahãa maŋ ko nɔ bii lɛ mli hewalɛ lɛ asɛɛ. Akɛ nɔkwɛmɔnɔ lɛ, yɛ Nazi nɔyeli beiaŋ lɛ, Yehowa Odasefoi ni yɔɔ Germany kɛ hei krokomɛi lɛ fiii Hitler yiwalɛ nifeemɔi lɛ asɛɛ. Agbe mɛi ohai abɔ akɛni amɛfiii Hitler sɛɛ lɛ hewɔ.\nNakai nɔŋŋ Odasefoi lɛ kɛ amɛhe wooo weku shishibulemɔ ni tee nɔ yɛ Rwanda yɛ afi 1994 lɛ mli. Akɛni Odasefoi lɛ ekomɛi hã mɛi ni ataoɔ agbe lɛ ekomɛi abobaahe hewɔ lɛ, agbe Odasefoi nɛɛ, ni mɛi komɛi hu kɛ awala wo oshara mli.\nAkɛni wɔsumɔɔ ni wɔye wɔbua mɛi fɛɛ hewɔ lɛ, wɔfeɔ woji kɛ nibii ni akɛkaseɔ Biblia yɛ wiemɔi aafee 600 mli, ni wɔjaraa wɔhãa mɛi. Kɛfata he lɛ, wɔhereɔ mɛi “ní jɛ jeŋmaŋ fɛɛ jeŋmaŋ kɛ weku fɛɛ weku kɛ gbɔmɛi srɔtoi fɛɛ kɛ wiemɔ fɛɛ wiemɔ mli” lɛ atuu kɛbaa wɔsafoi lɛ amli.—Kpojiemɔ 7:9.\nMɛi komɛi ashihilɛ mli saji haa wɔnaa akɛ Biblia lɛ miiye miibua mɛi koni amɛkpa mɛi ahe jwɛŋmɔ ni ejaaa namɔ. Mɛɛ be abaafo su gbonyo nɛɛ sɛɛ kwraa?\nTe Onaa Jamɔ Ohaa Tɛŋŋ yɛ Ta Gbɛfaŋ?\nYesu kɛɛ esɛɛnyiɛlɔi lɛ akɛ amɛsumɔ amɛnaanyo gbɔmɔ. Ani jamɔi ni yɔɔ ŋmɛnɛ lɛ miiye nakai kitãi lɛ anɔ?\nKɛmaje Mɔ Ko Kɛmaje Mɔ Ko Wɔmiiye Hewolonɔ Su Mlijiemɔ Nɔ\nWɔkɛ Biblia Mli Tsɔsemɔ Miiye Hewolonɔ Su Mlijiemɔ Nɔ\nMi Diɛŋtsɛ Miwu Mishi Jalɛsane ni Ayeee kɛ Yiwalɛ


Tsɔsemɔ ni Maŋtsɛyeli lɛ Kɛhãa—Maŋtsɛ lɛ Tsuji Atsɔsemɔ | Nyɔŋmɔ Maŋtsɛyeli Lɛ\nAbɛkugbɛ: Kpee ko ni afee yɛ agbonaa yɛ London, England yɛ afi 1945; ninejurɔgbɛ: Kpee krɛdɛɛ ni afee yɛ Malawi, Afrika yɛ afi 2012\nTsɔsemɔ ni Maŋtsɛyeli lɛ Kɛhãa—Maŋtsɛ lɛ Tsuji Atsɔsemɔ\nOKWƐ wielɔ lɛ yɛ wiemɔ kpoku lɛ nɔ, ni okɛ miishɛɛ ŋmɔ fioo. Eji nyɛmi nuu ko ni jɛ osafo lɛ mli, ni enɛ ji klɛŋklɛŋ kwraa ni ehãa wiemɔ yɛ kpokpaa nɔ kpee shishi. Be ni ehãa wiemɔ lɛ jogbaŋŋ ni oboɔ toi lɛ, onaa kpɛ ohe pam yɛ tsɔsemɔ ni Nyɔŋmɔ webii lɛ anine shɛɔ nɔ lɛ hewɔ. Okai klɛŋklɛŋ gbi kwraa ni nyɛmi nuu nɛɛ ná nifeemɔ yɛ nyɛsafo lɛ mli lɛ—amrɔ nɛɛ, onaa akɛ ehe esa jogbaŋŋ! Etee ehiɛ oyayaayai be ni egbe Gbɛgbamɔ Sɔɔmɔ Skul lɛ naa lɛ. Nyɛsɛɛ nɛɛ nɔŋŋ hu ni ekɛ eŋa gbe Skul Kɛhã Maŋtsɛyeli Sane Kpakpa Jajelɔi lɛ naa. Be ni otswaa odɛŋ yɛ wiemɔ ni ŋɔɔ ni nyɛmi nuu lɛ hã lɛ hewɔ lɛ, okwɛ ohewɔ ni ojwɛŋ tsɔsemɔ ni akɛhãa Nyɔŋmɔ webii fɛɛ lɛ he.\nBiblia lɛ gba akɛ be ko baashɛ ni Nyɔŋmɔ webii lɛ fɛɛ baafee mɛi ni ‘Yehowa tsɔɔ amɛ nii.’ (Yes. 54:13) Nakai beaŋ wɔyɔɔ nɛɛ. Jeee wɔwoji lɛ pɛ anɔ atsɔɔ atsɔseɔ wɔ, atsɔɔ wɔsafoŋ kpeei, kpeei bibii, kpeei wuji, kɛ skul srɔtoi ni ato he gbɛjianɔ lɛ hu anɔ atsɔseɔ wɔ kɛhãa sɔ̃i krɛdɛi komɛi ahe nitsumɔ yɛ Yehowa gbɛjianɔtoo lɛ mli. Wɔbaasusu bɔ ni tsɔsemɔi nɛɛ fɛɛ maa nɔ mi akɛ Nyɔŋmɔ Maŋtsɛyeli lɛ miiye nɔ ŋmɛnɛ lɛ he yɛ fã nɛɛ mli.\nTe wɔbaafee tɛŋŋ wɔná kpee ni wɔfeɔ kɛjáa Yehowa lɛ he sɛɛ kɛmɔ shi lɛ?\nMɛɛ gbɛ nɔ teokrase skul srɔtoi lɛ eye ebua Maŋtsɛyeli shiɛlɔi lɛ koni amɛnyɛ amɛtsu amɛsɔi lɛ ahe nii jogbaŋŋ?


Ní Tsumi 16 | Baiblo ɔ Ngɛ Intanɛti ɔ Nɔ | New World Translation\nNí Tsumi 16:1-40\nPaulo ngɔ Timoteo kɛ piɛɛ e he (1-5)\nMakedonia nyumu ko he nina a (6-10)\nLidia tsakemi ɔ ngɛ Filipi (11-15)\nA wo Paulo kɛ Silas tsu (16-24)\nA baptisi tsu wolɔ ɔ kɛ e we mi bimɛ ɔmɛ (25-34)\nPaulo bi kaa ma a mi nikɔtɔma amɛ nɛ a ba kpa mɛ pɛɛ (35-40)\n16 Lɔ ɔ he ɔ, e ba su Dɛɛbe nɛ e tsa nɔ kɛ ya Listra. Nɛ kaselɔ ko ngɛ lejɛ ɔ nɛ a tsɛɛ lɛ ke Timoteo, Yuda yo ko nɛ e he ye ɔ binyumu ji lɛ, se e tsɛ ɔ lɛɛ Hela no, 2 nɛ nyɛmimɛ ɔmɛ nɛ a ngɛ Listra kɛ Ikoniom ɔ tuɔ e he munyu kpakpa. 3 Paulo suɔ nɛ Timoteo nɛ e ba piɛɛ e he, nɛ e ngɔ lɛ nɛ e po lɛ ngɛ Yuda bi nɛ a ngɛ lejɛ ɔ ní ɔmɛ a mi ɔmɛ a he je, ejakaa mɛ tsuo a le kaa e tsɛ ɔ ji Hela no. 4 Benɛ a ngɛ ma amɛ a nɔ kpae ɔ, a ngɔ mlaahi nɛ bɔfo ɔmɛ kɛ nikɔtɔma amɛ nɛ a ngɛ Yerusalɛm ɔ wo ɔ kɛ ngɛ mɛ hae konɛ a ye nɔ. 5 Enɛ ɔ he ɔ, ngɛ anɔkuale mi ɔ, asafo ɔmɛ ya nɔ nɛ a he wa ngɛ hemi kɛ yemi ɔ mi, nɛ daa ligbi ɔ, a he ngɛ hiɛe. 6 Jehanɛ se hu ɔ, a hia blɔ kɛ ya gu Frigia kɛ Galatia ma a mi, ejakaa mumi klɔuklɔu ɔ tsi a nya kaa a ko tu munyu ɔ ngɛ Asia kpokpa a nɔ. 7 Jehanɛ ɔ, benɛ a kple kɛ ba Misia a, a bɔ mɔde kaa a maa ya Bitinia, se Yesu mumi ɔ ha we mɛ blɔ. 8 Lɔ ɔ he ɔ, a be Misia he,* nɛ a kple kɛ ba Troya. 9 Nɛ nyɔ ɔ mi ɔ, a je nina ko kɛ tsɔɔ Paulo—Makedonia nyumu ko daa si ngɛ lejɛ ɔ, nɛ e ngɛ lɛ pɛɛ kpae ke: “Moo po mi kɛ ba Makedonia nɛ o ba ye bua wɔ.” 10 Benɛ e na nina a nɔuu pɛ ɔ, wa bɔ mɔde kaa wa maa ya Makedonia, ejakaa wa ma nya si kaa Mawu tsɛ wɔ konɛ wa ya jaje sane kpakpa a kɛ tsɔɔ mɛ. 11 Enɛ ɔ he ɔ, wa sɛ lɛ mi kɛ je Troya nɛ wa gu wo ɔ nɔ tɛɛ kɛ ho Samotrake ya, se e nɔ jena a, wa tsa nɔ kɛ ya Neapoli; 12 nɛ benɛ wa je lejɛ ɔ, wa ya nɔ yemi he ko nɛ a tsɛɛ ke Filipi nɛ́ e ji ma ngua ngɛ Makedonia kpokpa a nɔ ɔ. Wa hi lejɛ ɔ ligbi bɔɔ ko. 13 Ngɛ He Jɔɔmi ligbi ɔ nɔ ɔ, wa ya agbo ɔ se ngɛ pa a nya he nɛ wa susu kaa a sɔleɔ ngɛ ɔ, nɛ wa ya hi si, nɛ waa kɛ yihi nɛ a ba kpe ngɛ lejɛ ɔ bɔni munyu tumi. 14 Nɛ yo ko nɛ a tsɛɛ lɛ ke Lidia, nɛ e ji alamua tu su* jualɔ nɛ e je Tiatira, nɛ e ji Mawu jalɔ ɔ ngɛ tue bue, nɛ Yehowa* bli e tsui mi gbajaa konɛ e bu níhi nɛ Paulo ngɛ dee ɔ tue. 15 Jehanɛ ɔ, benɛ a baptisi e kɛ e we mi bimɛ ɔmɛ tsuo ɔ, e kpa wɔ pɛɛ wawɛɛ ke: “Ke nyɛ bu mi kaa i yeɔ Yehowa* anɔkuale ɔ, lɛɛ nyɛɛ ba nɛ nyɛ ba to ye we ɔ mi.” Nɛ e pee hluu nɛ wa ya. 16 Jehanɛ ɔ, e ba mi kaa benɛ wa yaa he nɛ a sɔleɔ ngɛ ɔ, mawayo ko nɛ mumi ko nɛ ji daimonio mumi nɛ e haa nɛ nɔ klaa ngɛ e mi ɔ kɛ wɔ ba kpe. E gu níhi nɛ maa ba hwɔɔ se nɛ e deɔ nihi ɔ* nɔ kɛ ha nɛ e nyɔmtsɛmɛ ɔmɛ ná ní babauu. 17 Yoyo nɛ ɔ ya nɔ nɛ e ngɛ waa kɛ Paulo wa se nyɛɛe, nɛ e ngɛ ngmlaa kpae ke: “Nyumu nɛ ɔmɛ ji Mawu Hiɔwe Lokoo No ɔ nyɔguɛhi, nɛ a ngɛ yi wami hemi blɔ ɔ jajee kɛ ngɛ nyɛ tsɔɔe.” 18 E ya nɔ nɛ e pee nɔ́ nɛ ɔ ligbihi fuu. Nyagbe ɔ, nɔ́ nɛ ɔ ba gbe Paulo nya,* nɛ e plɛ e he, nɛ e de mumi ɔ ke: “I ngɛ mo fãe ngɛ Yesu Kristo biɛ mi kaa o je kpo ngɛ e mi.” Nɛ e je kpo jamɛ a ngmlɛfia a mi nɔuu. 19 Jehanɛ ɔ, benɛ e nyɔmtsɛmɛ ɔmɛ na kaa a ní nami hɛ kɛ nɔ fɔmi ɔ je ɔ, a nu Paulo kɛ Silas, nɛ a gbla mɛ kɛ ya nɔ yeli ɔmɛ a ngɔ ngɛ jua a nɔ. 20 A ngɔ mɛ kɛ ya ma a mi kojoli ɔmɛ a ngɔ, nɛ a de ke: “Nyumu nɛ ɔmɛ ngɛ wa ma a nya gbae wawɛɛ nitsɛ. Yuda bi ji mɛ, 21 nɛ a ngɛ kusumihi nɛ mlaa ngmɛ́ blɔ kaa waa pɛtɛ he loo waa ngɔ kɛ tsu ní ɔ jajee, ejakaa Roma bi ji wɔ.” 22 Nɛ asafo kuu ɔ pee kake nɛ a te si kɛ wo mɛ, nɛ benɛ ma a mi kojoli ɔmɛ gba a tadehi ngɛ a he ta a, a fã ke a fiaa mɛ kpa. 23 Benɛ a fiaa mɛ kpa saminya a, a wo mɛ tsu, nɛ a fã nɔ nɛ e hyɛɔ nihi nɛ a wo mɛ tsu ɔ nɔ ɔ kaa e bu a he saminya. 24 Akɛnɛ e nine su fami kaa kikɛ nɛ ɔ nɔ he je ɔ, e ngɔ mɛ kɛ ya wo se tsu ɔ mi, nɛ e bɔ a nane ɔmɛ pã. 25 Se maa pee nyɔ mi kpɛti ɔ, Paulo kɛ Silas ngɛ sɔlee nɛ a ngɛ lae kɛ ngɛ Mawu yi jee, nɛ nihi nɛ mɛ hu a wo mɛ tsu ɔ ngɛ mɛ tue bue. 26 Si kake too ɔ, zugba mimiɛɛmi nɛ e nya wa ko ya nɔ, nɛ e mimiɛɛ tsu ɔ sisi tomi ɔ. Jehanɛ hu ɔ, amlɔ nɔuu nɛ sinya amɛ tsuo bli, nɛ pã nɛ a bɔ nɔ fɛɛ nɔ ɔ kplɔ. 27 Benɛ nɔ nɛ e hyɛɔ nihi nɛ a wo mɛ tsu ɔ nɔ ɔ hɛ tsɛ̃ nɛ e na kaa tsu ɔ nya sinya amɛ bli ɔ, e hia klaate nɛ́ jinɛ e yaa gbe e he, kɛ susumi ɔ kaa nihi nɛ a wo mɛ tsu ɔ tu fo. 28 Se Paulo kɛ gbi nɛ nya wa kpa ngmlaa ke: “Koo ye o he awi, ejakaa wɔ tsuo wa ngɛ hiɛ ɔ!” 29 Lɔ ɔ he ɔ, e de ke a ba ha lɛ kane, nɛ e sa fo kɛ sɛ tsu ɔ mi, nɛ e he ngɛ doe blibliibli, nɛ e kpla si ngɛ Paulo kɛ Silas a hɛ mi. 30 E ngɔ mɛ kɛ je kpo, nɛ e bi mɛ ke: “Awetsɛmɛ, mɛni e sa kaa ma pee konɛ a he ye yi wami?” 31 A de lɛ ke: “Mo he Nyɔmtsɛ Yesu nɛ o ye, nɛ a ma he mo kɛ o we mi bimɛ ɔmɛ tsuo nyɛ yi wami.” 32 Kɛkɛ nɛ a tu Yehowa* munyu ɔ kɛ tsɔɔ lɛ kɛ nihi tsuo nɛ a ngɛ e we ɔ mi ɔ. 33 Nɛ nyɔ ɔ mi ngɛ jamɛ a ngmlɛfia a mi nɔuu ɔ, e ngɔ mɛ kɛ ho nɛ e ya fɔ a pa amɛ a nɔ ha mɛ. Lɔ ɔ se ɔ, a baptisi lɛ kɛ e we ɔ tsuo amlɔ nɔuu. 34 E ngɔ mɛ kɛ ba e we ɔ mi, nɛ e ngmɛ okplɔɔ ha mɛ, nɛ e kɛ e we ɔ tsuo a nya wawɛɛ akɛnɛ amlɔ nɛ ɔ, e he Mawu ye ɔ he je. 35 Benɛ je na a, ma a mi kojoli ɔmɛ tsɔ ma he buli ɔmɛ nɛ a ya de ke: “Ngmɛɛ jamɛ a nyumu ɔmɛ a he.” 36 Nɔ nɛ e hyɛɔ nihi nɛ a wo mɛ tsu ɔ nɔ ɔ ba bɔ Paulo amaniɛ ke: “Ma a mi kojoli ɔmɛ tsɔ nihi kɛ ba kaa a ngmɛɛ nyɛ ni enyɔ ɔmɛ nyɛ he. Enɛ ɔ he ɔ, amlɔ nɛ ɔ, nyɛɛ je kpo, nɛ nyɛɛ ya ngɛ tue mi jɔmi mi.” 37 Se Paulo de mɛ ke: “E ngɛ mi kaa Roma bi ji wɔ mohu lɛɛ, se a fiaa wɔ tso ngɛ ma hɛ mi nɛ a wo wɔ tsu, be mi nɛ a bui wɔ fɔ.* Amlɔ nɛ ɔ, anɛ a ngɛ wa he ngmɛɛe ngɛ laami mi lo? Ohoo, wa be kpo jee! Ha nɛ mɛ nitsɛmɛ a ba nɛ a ba je wɔ kpo.” 38 Ma he buli ɔmɛ ya bɔ ma a mi kojoli ɔmɛ munyu nɛ ɔmɛ. Benɛ a nu kaa Roma bi ji nyumu ɔmɛ ɔ, a ye gbeye. 39 Lɔ ɔ he ɔ, a ba nɛ a ba kpa mɛ pɛɛ, nɛ benɛ a je mɛ kpo ɔ, a kpa mɛ pɛɛ kaa a je a ma a mi. 40 Se a je kpo kɛ je tsu ɔ mi nɛ a ho Lidia we ɔ mi ya; nɛ benɛ a na nyɛmimɛ ɔmɛ ɔ, a wo mɛ he wami nɛ a pue nɔ kɛ ho.\n^ Aloo “gu Misia kɛ be.”\n^ Tsopa nɛ a kɛ woɔ tadehi kɛ bohi.\n^ Aloo “E gu gbami nɛ e gbaa a.”\n^ Aloo “nɔ́ nɛ ɔ ba ti Paulo.”\n^ Aloo “a yi wa sane.”\nNí Tsumi 16


Mɛi Krokomɛi Anɔ Kwɔlɔ Fe Wɔ—Nɔ Ni Gbekɛbii Baanyɛ Akase, Kɛ Bɔ Ni Amɛbaaná He Sɛɛ\nKANEMƆ YƐ Acholi Afrikaans Albania Amerika Mumuii Awiemɔ Amharic Arabic Azerbaijani Azerbaijani (Cyrillic) Bashkir Brazil Mumuii Awiemɔ Bulgaria Catalan Cebuano Chichewa Chile Mumuii Awiemɔ Chinese Mandarin (Simplified) Chinese Mandarin (Traditional) Croatia Czech Denmark Dutch English (Blɔfo) Estonia Fiji Finland French Ga Georgia Germany Greenland Guarani Haitian Creole Hela Hiligaynon Hindi Hungary Indonesia Italia Japan Kinyarwanda Korea Krio Kwanyama Latvia Lhukonzo Lithuania Luganda Macedonia Malagasy Maya Mexico Mumuii Awiemɔ Norway Ossetia Pangasinan Poland Portugal Quechua (Ayacucho) Quechua (Bolivia) Quechua (Cuzco) Romania Russia Russia Mumuii Awiemɔ Setswana Seychelles Creole Shona Sinhala Slovak Slovenia Spania Swahili Sweden Tagalog Tajiki Tatar Tonga Tsonga Turkmen Tzotzil Ukrain Urdu Vietnam Xhosa Yoruba Zulu\nMILE akɛ okɛ mi baakpã gbee akɛ mɛi krokomɛi anɔ kwɔlɔ, loo amɛdara ni amɛhe wa fe mi kɛ bo. Namɔ obaakɛɛ akɛ enɔ kwɔ fe wɔ lɛ?— Lɛ ji Yehowa Nyɔŋmɔ. Ni e-Bi, Tsɔɔlɔ Kpele lɛ hu? Ani enɔ kwɔ fe wɔ?— Hɛɛ, enɔ kwɔ fe wɔ.\nYesu kɛ Nyɔŋmɔ ehi ŋwɛi. Mumɔŋ Bi, loo ŋwɛibɔfo ji lɛ. Ani Nyɔŋmɔ bɔ ŋwɛibɔfoi krokomɛi, loo mumɔŋ bii?— Hɛɛ, ebɔ amɛteŋ akpekpei abɔ. Nɛkɛ ŋwɛibɔfoi nɛɛ hu anɔ kwɔlɔ ni amɛhe wa waa fe wɔ.—Lala 104:4; Daniel 7:10.\nAni okaiɔ ŋwɛibɔfo ni wie etsɔɔ Maria lɛ gbɛi?— Gabriel ni. Ekɛɛ Maria akɛ ebinuu lɛ baatsɔ Nyɔŋmɔ Bi. Nyɔŋmɔ kɛ emumɔŋ Bi lɛ wala wo Maria musuŋ koni anyɛ afɔ Yesu akɛ abifao yɛ shikpɔŋ nɔ.—Luka 1:26, 27.\nMɛni ekolɛ Maria kɛ Yosef kɛɛ Yesu?\nAni oheɔ nakai naakpɛɛ nii lɛ oyeɔ? Ani oheɔ oyeɔ akɛ Yesu kɛ Nyɔŋmɔ ehi ŋwɛi pɛŋ?— Yesu kɛɛ akɛ nakai eji. Te fee tɛŋŋ ni Yesu le nɛkɛ nibii nɛɛ? Ojogbaŋŋ, ekolɛ be mli ni Yesu ji gbekɛ nuu lɛ mli ni Maria kɛɛ lɛ nɔ ni Gabriel wie lɛ. Ekolɛ Yosef hu kɛɛ Yesu akɛ e-Tsɛ diɛŋtsɛ ji Nyɔŋmɔ.\nBeni abaptisi Yesu lɛ, Nyɔŋmɔ po wie kɛjɛ ŋwɛi akɛ: “Mɔnɛ ji misuɔmɔ bi” lɛ. (Mateo 3:17) Ni gbi gbɛkɛ dani Yesu baagbo lɛ, esɔle akɛ: “Ni agbɛnɛ, Ataa, ŋɔɔ anunyam ni miyɔɔ yɛ oŋɔɔ dani je lɛ yɔɔ lɛ owo mihiɛ nyam.” (Yohane 17:5) Hɛɛ, Yesu bi koni akɛ lɛ aya koni ekɛ Nyɔŋmɔ ayahi ŋwɛi ekoŋŋ. Te ebaafee tɛŋŋ ehi jɛmɛ?— Kɛtsɔ mumɔŋ gbɔmɔ ni anaaa lɛ, loo ŋwɛibɔfo ni Yehowa Nyɔŋmɔ baaha etsɔ ekoŋŋ lɛ pɛ nɔ.\nAgbɛnɛ miisumɔ ni mabi bo sane ko ni he hiaa. Ani ŋwɛibɔfoi lɛ fɛɛ hi? Te osusuɔ tɛŋŋ?— Ojogbaŋŋ, be ko ni eho lɛ, amɛ fɛɛ amɛhi. Ejaakɛ Yehowa bɔ amɛ fɛɛ, ni nɔ fɛɛ nɔ ni efeɔ lɛ hi. Shi, kɛkɛ ni ŋwɛibɔfoi lɛ ateŋ mɔ kome batsɔ mɔ fɔŋ. Te fee tɛŋŋ ni eba lɛ nakai hu?\nKɛha hetoo lɛ, esa akɛ wɔgbala wɔjwɛŋmɔ kɛya be mli ni Nyɔŋmɔ bɔ klɛŋklɛŋ nuu kɛ yoo ni ji Adam kɛ Hawa lɛ nɔ. Mɛi komɛi kɛɔ akɛ amɛhe sane lɛ ji adesã ko kɛkɛ. Shi Tsɔɔlɔ Kpele lɛ le akɛ eji anɔkwale.\nBeni Nyɔŋmɔ bɔ Adam kɛ Hawa lɛ, ekɛ amɛ to abɔɔ fɛfɛo ko mli yɛ he ko ni atsɛɔ jɛmɛ akɛ Eden. Eji trom ko, paradeiso ko. Kulɛ amɛbaanyɛ amɛfɔ bii babaoo, ni amɛtsɔ weku ni da, ni amɛhi Paradeiso kɛya naanɔ. Shi nikasemɔ ko yɛ ni ehe miihia ni amɛkase. Eji nɔ ko ni wɔwie he momo. Nyɛhaa wɔkwɛa akɛ wɔkaiɔ lo.\nTe aaafee tɛŋŋ ni kulɛ Adam kɛ Hawa aaanyɛ ahi shi kɛya naanɔ yɛ Paradeiso lɛ?\nYehowa kɛɛ Adam kɛ Hawa akɛ amɛbaanyɛ amɛye aduawai fɛɛ ni tsei ni yɔɔ abɔɔ lɛ mli lɛ woɔ lɛ anɔ yibii lɛ eko. Shi tso kome ko yɛ ni esaaa akɛ amɛyeɔ enɔ yibii lɛ eko. Nyɔŋmɔ kɛɛ amɛ nɔ ni baaba kɛji akɛ amɛye eko. Ekɛɛ akɛ: ‘Gboimɔ nyɛaagboi.’ (1 Mose 2:17) No hewɔ lɛ, mɛni ji nii ni esa akɛ Adam kɛ Hawa akase lɛ?—\nNo ji ni akase toiboo. Hɛɛ, wala damɔ toiboo ni amɛaafee amɛha Yehowa Nyɔŋmɔ lɛ nɔ! Efaaa kɛkɛ akɛ Adam kɛ Hawa aaakɛɛ akɛ amɛbaabo lɛ toi. Esa akɛ amɛtsɔ nibii ni amɛbaafee lɛ nɔ amɛtsɔɔ akɛ amɛbaafee nakai. Eji amɛbo Nyɔŋmɔ toi kulɛ, amɛbaatsɔɔ akɛ amɛsumɔɔ lɛ, ni amɛmiisumɔ ni efee amɛ-Nɔyelɔ. Kɛkɛ lɛ, amɛbaahi shi kɛya naanɔ yɛ Paradeiso. Shi kɛji akɛ amɛye tso lɛ yibii lɛ eko lɛ, mɛni no baatsɔɔ?—\nEbaatsɔɔ akɛ amɛhiɛ esɔɔɔ nɔ ni Nyɔŋmɔ kɛha amɛ lɛ diɛŋtsɛ. Eji oyɛ jɛmɛ kulɛ, ani obaabo Yehowa toi?— Klɛŋklɛŋ lɛ, Adam kɛ Hawa fee nakai. Shi mɔ ko ni nɔ kwɔ fe amɛ laka Hawa. Eha etsɔ mɔ ni booo Yehowa toi. Namɔ ni?—\nNamɔ haa onufu lɛ wieɔ etsɔɔ Hawa lɛ?\nBiblia lɛ kɛɔ akɛ onufu ko wie etsɔɔ Hawa. Shi ole akɛ onufu diɛŋtsɛ nyɛŋ ni ewie. No hewɔ lɛ te efee tɛŋŋ ni enyɛ ewie mɔ?— Ŋwɛibɔfo ko ha efee tamɔ nɔ ni onufu lɛ miiwie. Shi ŋwɛibɔfo lɛ diɛŋtsɛ moŋ wieɔ lɛ. Ŋwɛibɔfo lɛ eje shishi eesusu nibii fɔji ahe. Eetao ni Adam kɛ Hawa ajá lɛ. Eesumɔ ni amɛfee nibii ni ebaakɛɛ amɛ lɛ. Eesumɔ ni ebaye Nyɔŋmɔ gbɛhe lɛ.\nNo hewɔ lɛ, nakai ŋwɛibɔfo fɔŋ lɛ kɛ susumɔi fɔji wo Hawa jwɛŋmɔ mli. Etsɔ onufu lɛ nɔ ekɛɛ lɛ akɛ: ‘Nyɔŋmɔ ekɛɛɛ bo anɔkwale lɛ. Kɛji akɛ oye nakai tso lɛ nɔ yibii lɛ eko lɛ ogboŋ. Obaale nii tamɔ Nyɔŋmɔ.’ Eji bo ni kulɛ, ani obaahe nɔ ni gbee lɛ kɛɛ lɛ oye?—\nHawa je shishi etao nɔ ko ni Nyɔŋmɔ kɛhako lɛ. Eye tso ni agu enɔ yibii lɛ yeli lɛ eko. Kɛkɛ ni ekɛ eko ha Adam. Adam heee nɔ ni onufu lɛ wie lɛ eyeee. Shi bɔ ni eshweɔ ni ekɛ Hawa ahi shi lɛ mli wa fe suɔmɔ ni eyɔɔ kɛha Nyɔŋmɔ lɛ. No hewɔ lɛ, lɛ hu eye tso lɛ nɔ yibii lɛ eko.—1 Mose 3:1-6; 1 Timoteo 2:14.\nMɛni jɛ mli ba?— Adam kɛ Hawa batsɔmɔ mɛi ni yeee emuu, amɛgbɔlɔ, ni amɛgboi. Ni akɛni amɛyeee emuu hewɔ lɛ, amɛbii lɛ fɛɛ hu bafee mɛi ni yeee emuu, ni yɛ naagbee lɛ amɛgbɔlɔ ni amɛgboi. Nyɔŋmɔ maleko! Wala damɔ toiboo ni aaaya nɔ afee aha lɛ lɛ nɔ diɛŋtsɛ. (Romabii 5:12) Biblia lɛ kɛɔ wɔ akɛ atsɛɔ ŋwɛibɔfo ni male etsɔɔ Hawa lɛ akɛ Satan Abonsam, ni atsɛɔ ŋwɛibɔfoi krokomɛi ni bafee efɔŋ lɛ akɛ daimonioi.—Yakobo 2:19; Kpojiemɔ 12:9.\nBeni Adam kɛ Hawa booo Nyɔŋmɔ toi lɛ sɛɛ lɛ, mɛni ba amɛnɔ?\nAgbɛnɛ, ani obaanyɛ onu nɔ hewɔ ni ŋwɛibɔfo kpakpa ni Nyɔŋmɔ bɔ lɛ lɛ batsɔ mɔ fɔŋ lɛ shishi?— No ji akɛ eje shishi esusu nibii fɔji ahe. Eesumɔ ni etsɔ Mɔ ni Baa Klɛŋklɛŋ. Ele akɛ Nyɔŋmɔ ekɛɛ Adam kɛ Hawa akɛ amɛfɔ, ni eetao ni amɛ fɛɛ amɛjá lɛ. Abonsam miisumɔ ni eha mɔ fɛɛ mɔ atsɔ mɔ ni booo Yehowa toi. No hewɔ lɛ, ebɔɔ mɔdɛŋ ni ekɛ susumɔi gbohii awo wɔjwɛŋmɔ mli.—Yakobo 1:13-15.\nAbonsam kɛɔ akɛ mɔ ko mɔ ko sumɔɔɔ Yehowa diɛŋtsɛ. Ekɛɔ akɛ bo kɛ mi fɛɛ sumɔɔɔ Nyɔŋmɔ, ni akɛ wɔsumɔɔɔ ni wɔfee nɔ ni Nyɔŋmɔ kɛɔ lɛ diɛŋtsɛ. Ekɛɔ akɛ, be mli ni nɔ fɛɛ nɔ yaa nɔ jogbaŋŋ kɛhaa wɔ lɛ, no mli pɛ wɔboɔ Yehowa toi. Ani nɔ ni Abonsam wieɔ lɛ ja? Ani nakai wɔji?\nTsɔɔlɔ Kpele lɛ kɛɛ amalelɔ ji Abonsam! Yesu tsɔɔ diɛŋtsɛ akɛ esumɔɔ Yehowa kɛtsɔ toiboo ni efee kɛha Lɛ lɛ nɔ. Ni Yesu bo Nyɔŋmɔ toi jeee yɛ be mli ni nibii ehi kɛha lɛ lɛ pɛ. Efee nakai be fɛɛ be, yɛ be mli ni gbɔmɛi haa nibii amli waa kɛhaa lɛ lɛ po. Eye Yehowa anɔkwa kɛyashi egbele mli. No hewɔ ni Nyɔŋmɔ kɛ lɛ ba wala mli koni ebahi shi kɛya naanɔ lɛ.\nNo hewɔ lɛ, namɔ obaakɛɛ akɛ lɛ ji wɔ henyɛlɔ ni fe fɛɛ?— Hɛɛ, lɛ ji Satan Abonsam. Ani obaanyɛ ona lɛ?— Dabi! Shi wɔle akɛ eyɛ, ni akɛ enɔ kwɔ ni eyɛ hewalɛ waa fe wɔ. Ni kɛlɛ, namɔ nɔ kwɔ fe Abonsam?— Lɛ ji Yehowa Nyɔŋmɔ. No hewɔ lɛ, wɔle akɛ Nyɔŋmɔ baanyɛ abu wɔhe.\nKanemɔ Mɔ ni esa akɛ wɔjá lɛ lɛ he sane yɛ: 5 Mose 30:19, 20; Yoshua 24:14, 15; Abɛi 27:11; kɛ Mateo 4:10.\nAdam Kɛ Hawa Susu Amɛ Pɛ Amɛhe


Biblia Mli Saji Oblahii Ejwɛ yɛ Babilon - Yehowa Odasefoi a-Wɛb Saiti\nNebukadnezar kpɛ eyiŋ akɛ ebaatsɔse oblahii lɛ ni amɛsɔmɔ yɛ emaŋtsɛwe lɛ. Beni étsɔse amɛ aﬁi etɛ sɛɛ lɛ, ebaahala mɛi ni le nii waa fe fɛɛ lɛ ni amɛwa lɛ kɛtsu naagbai ahe nii. Maŋtsɛ lɛ miitao ni oblahii lɛ ahe awa ni amɛna gbɔmɔtsoŋ hewalɛ beni atsɔseɔ amɛ lɛ. No hewɔ lɛ ewo mla akɛ etsuji lɛ aha amɛ fɛɛ niyenii kɛ wein kpakpa ni lɛ kɛ eweku lɛ náa lɛ nɔŋŋ eko.\nYɛ aﬁi etɛ sɛɛ lɛ, akɛ oblahii lɛ fɛɛ tee Nebukadnezar hiɛ. Beni ekɛ amɛ fɛɛ ewie sɛɛ lɛ, maŋtsɛ lɛ na akɛ Daniel kɛ enanemɛi etɛ lɛ le nii waa fe fɛɛ. No hewɔ lɛ eha amɛhi emaŋtsɛwe lɛ koni amɛye amɛbua lɛ. Ni be fɛɛ be ni maŋtsɛ lɛ baabi Daniel, Shadrak, Meshak kɛ Abednego saji ni wa waa lɛ, amɛle fe bɔ ni esɔfoi kɛ enilelɔi lɛ le lɛ shii 10.\nNamɛi ji oblahii ejwɛ ni yɔɔ mfoniri lɛ mli lɛ, ni mɛni hewɔ amɛyɔɔ Babilon lɛ?\nMɛni Nebukadnezar eto eyiŋ akɛ ekɛ oblahii ejwɛ lɛ baafee, ni mɛɛ fãmɔi ekɛha etsuji lɛ?\nMɛni Daniel bi ni afee aha amɛ yɛ nɔ ni lɛ kɛ enanemɛi lɛ baaye kɛ nɔ ni amɛbaanu lɛ he?\nBe ni Daniel kɛ enanemɛi etɛ lɛ ye shwiebaa gbii nyɔŋma sɛɛ lɛ, te amɛgbɔmɔtsei batamɔ ha tɛŋŋ kɛ́ akɛto oblahii krokomɛi lɛ anɔ̃ he lɛ?\nTe ana Daniel kɛ enanemɛi etɛ lɛ tɛŋŋ yɛ maŋtsɛwe lɛ, ni mɛɛ gbɛ nɔ amɛbafee mɛi ni he esa fe osɔfoi kɛ nilelɔi lɛ?\nKanemɔ Daniel 1:1-21.\nMɛɛ mɔdɛŋbɔɔ nɛkɛ he hiaa kɛji wɔmiisumɔ ni wɔwu wɔshi kaai ní wɔye wɔgbɔjɔmɔi anɔ kunim lɛ? (Dan. 1:8; 1 Mose 39:7, 10; Gal. 6:9)\nMɛɛ gbɛ̀i anɔ abaanyɛ alaka oblahii kɛ oblayei bibii ŋmɛnɛ loo abaanyɛ anyɛ amɛnɔ koni amɛkɛ amɛhe awo nifeemɔ ko ni mɛi komɛi baana lɛ akɛ eji ‘niyenii ni ŋɔɔ waa’ lɛ mli? (Dan. 1:8; Abɛi 20:1; 2 Kor. 6:17-7:1)\nBiblia mli amaniɛbɔɔ ni kɔɔ Hebribii oblahii ejwɛ lɛ ahe lɛ yeɔ ebuaa wɔ koni wɔyɔse mɛni yɛ je lɛŋ nilee ni aaatiu sɛɛ lɛ he? (Dan. 1:20; Yes. 54:13; 1 Kor. 3:18-20)


1 Mose 39 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\n1 Mose 2 Mose 3 Mose 4 Mose 5 Mose Yoshua Kojolɔi Rut 1 Samuel 2 Samuel 1 Maŋtsɛmɛi 2 Maŋtsɛmɛi 1 Kronika 2 Kronika Ezra Nehemia Ester Hiob Lala Abɛi Jajelɔ Solomon Lala Yesaia Yeremia Yaafo Ezekiel Daniel Hosea Yoel Amos Obadia Yona Mika Nahum Habakuk Zefania Hagai Zakaria Maleaki Mateo Marko Luka Yohane Bɔfoi Romabii 1 Korintobii 2 Korintobii Galatiabii Efesobii Filipibii Kolosebii 1 Tesalonikabii 2 Tesalonikabii 1 Timoteo 2 Timoteo Tito Filemon Hebribii Yakobo 1 Petro 2 Petro 1 Yohane 2 Yohane 3 Yohane Yuda Kpojiemɔ 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50\nYosef yaje Potifar shĩa lɛ (1-6)\nYosef ekpɛlɛɛɛ Potifar ŋa lɛ (7-20)\nAwo Yosef tsuŋ (21-23)\n39 Agbɛnɛ, akɛ Yosef kpeleke shi kɛtee Ejipt,+ ni Ejiptnyo ko ni atsɛɔ lɛ Potifar,+ ni eji Farao maŋtsɛ shĩa lɛ onukpai lɛ ateŋ mɔ kome kɛ bulɔi lɛ anɔ onukpa hu lɛ, hé lɛ yɛ Ishmaelbii+ ní kɛ lɛ kpeleke shi kɛba jɛmɛ lɛ adɛŋ. 2 Shi Yehowa kɛ Yosef yɛ.+ No hewɔ lɛ, eye omanye, ni awó lɛ enuŋtsɔ Ejiptnyo lɛ shĩa lɛ nɔ onukpa. 3 Ni enuŋtsɔ lɛ na akɛ Yehowa kɛ lɛ yɛ, ni akɛ, Yehowa miihã nɔ fɛɛ nɔ ni efeɔ lɛ miiye omanye. 4 Yosef hiɛ tee nɔ eba nyam yɛ enuŋtsɔ lɛ hiɛ, ni ebatsɔ lɛ diɛŋtsɛ esɔɔlɔ. No hewɔ lɛ, ewó lɛ onukpa yɛ eshĩa lɛ nɔ, ni etu enii fɛɛ ewo edɛŋ. 5 Kɛjɛ be ni Ejiptnyo lɛ wó lɛ eshĩa lɛ nɔ onukpa, ní etu enii fɛɛ ewo edɛŋ lɛ, Yehowa tee nɔ ejɔɔ eshĩa lɛ yɛ Yosef hewɔ, ni Yehowa jɔɔ nɔ fɛɛ nɔ ni eyɔɔ yɛ shĩa lɛ kɛ ŋa lɛ mli lɛ nɔ.+ 6 Naagbee lɛ, eshi nɔ fɛɛ nɔ ni eyɔɔ lɛ ewo Yosef dɛŋ ní ekwɛ nɔ, ni egbaaa ehe naa yɛ nɔ ko nɔ ko he, akɛ ja niyenii ní eyeɔ lɛ kɛkɛ. Agbɛnɛ, Yosef batsɔ nuu titirii ní he yɔɔ fɛo hu. 7 Agbɛnɛ, yɛ nibii nɛɛ asɛɛ lɛ, Yosef nuŋtsɔ lɛ ŋa lɛ kɛ hiŋmɛi ko bɔi lɛ kwɛmɔ, ni ekɛɛ: “Okɛ mi abawɔ.” 8 Shi ekpɛlɛɛɛ, ni ekɛɛ enuŋtsɔ lɛ ŋa lɛ akɛ: “Naa, minuŋtsɔ lɛ gbaaa ehe naa yɛ nɔ ni yɔɔ midɛŋ yɛ shĩa lɛ he, ni etu nɔ fɛɛ nɔ ni eyɔɔ lɛ ewo midɛŋ. 9 Mɔ ko mɔ ko bɛ ni fe mi yɛ shĩa nɛɛ, ni etsĩii mi gbɛ yɛ nɔ ko nɔ ko he akɛ ja bo kɛkɛ, ejaakɛ bo lɛ eŋa ji bo. No hewɔ lɛ, te aaafee tɛŋŋ ní mafee efɔŋ kpele nɛɛ, ní mafee esha mashi Nyɔŋmɔ lɛ?”+ 10 No hewɔ lɛ, daa gbi lɛ ekɛ Yosef wieɔ, shi Yosef ekpɛlɛɛɛ akɛ ekɛ lɛ baawɔ loo ní ebaahi emasɛi. 11 Shi gbi ko be ni Yosef tee shĩa lɛ koni eyatsu enitsumɔ lɛ, no mli lɛ, shĩa lɛ mli tsuji lɛ ateŋ mɔ ko kwraa bɛ shĩa lɛ. 12 Kɛkɛ ni yoo lɛ kpiti lɛ kɛ etade lɛ, ni ekɛɛ: “Okɛ mi abawɔ!” Shi eshi etade lɛ ewo edɛŋ, ni ejo foi kɛje kpo. 13 Be ni yoo lɛ na akɛ eshi etade lɛ ewo edɛŋ ni ejo foi kɛje kpo lɛ, amrɔ lɛ, 14 ebɔi bolɔmɔ kɛ eshĩa lɛ mli hii lɛ tsɛmɔ akɛ: “Nyɛkwɛa! Eyaŋɔ nɛkɛ Hebrinyo nɛɛ kɛba wɔŋɔɔ koni ebaye wɔhe fɛo. Eba miŋɔɔ koni ekɛ mi abawɔ, shi mibɔi bolɔmɔ waa. 15 Ni be ni enu akɛ miwó migbee nɔ miibolɔ lɛ, amrɔ lɛ, eshi etade lɛ yɛ mimasɛi, ni ejo foi kɛje kpo.” 16 No sɛɛ lɛ, ekɛ etade lɛ ŋmɛ emasɛi kɛyashi Yosef nuŋtsɔ lɛ ba eshĩa lɛ. 17 Kɛkɛ ni egba lɛ nɔ kome too lɛ nɔŋŋ ekɛɛ: “Tsulɔ Hebrinyo lɛ ní okɛ lɛ ba wɔŋɔɔ lɛ ba miŋɔɔ koni ebaye mihe fɛo. 18 Shi be ni miwó migbee nɔ ní mibɔi bolɔmɔ lɛ, amrɔ lɛ, eshi etade lɛ yɛ mimasɛi ni ejo foi kɛje kpo.” 19 Be ni Yosef nuŋtsɔ lɛ nu sane ní eŋa lɛ bɔ lɛ akɛ: “Nibii ni otsulɔ lɛ fee mi nɛ” lɛ, amrɔ lɛ, emli wo la waa. 20 No hewɔ lɛ, Yosef nuŋtsɔ lɛ mɔ lɛ ni eyawo lɛ tsuŋ yɛ he ni awoɔ maŋtsɛ lɛ gboklɛfoi lɛ tsuŋ yɛ lɛ, ni ehi tsuŋwoohe lɛ.+ 21 Shi Yehowa tee nɔ ekɛ Yosef hi shi, ni etee nɔ ejie suɔmɔ ni tsakeee kpo etsɔɔ lɛ, ni ehã ehiɛ ba nyam yɛ tsuŋwoohe lɛ nɔkwɛlɔnukpa lɛ hiɛ.+ 22 No hewɔ lɛ, tsuŋwoohe lɛ nɔkwɛlɔnukpa lɛ tu gboklɛfoi fɛɛ ni yɔɔ tsuŋwoohe lɛ ewo Yosef dɛŋ, ni nɔ fɛɛ nɔ ní amɛfeɔ yɛ jɛmɛ lɛ, lɛ ji mɔ ni kwɛɔ ni afeɔ.+ 23 Tsuŋwoohe lɛ nɔkwɛlɔnukpa lɛ gbaaa ehe naa yɛ nibii ní Yosef kwɛɔ nɔ lɛ eko kwraa he, ejaakɛ Yehowa kɛ Yosef yɛ, ni Yehowa hãa nɔ fɛɛ nɔ ni efeɔ lɛ yeɔ omanye.+